title: Kefalos

text: Pakomatkallaan Prokris tapasi Artemiin, joka sääli häntä. Jumalatar lahjoitti hänelle keihään, joka ei koskaan osu harhaan, ja ihmeellisen koiran Lailapsin, joka oli taiottu saamaan saaliinsa aina kiinni. Tässä versiossa nyt puolestaan Prokris palasi miehensä luokse naamioituneena ja lupasi myydä keihään ja koiran tälle, jos tämä makaisi hänen kanssaan. Kefalos lupautui tähän, ja rakastavaiset olivat taas tasoissa.


title: Kefalos

text: Toisessa versiossa Kefalos naamioitui palatessaan omasta aloitteestaan, ja viettelyn onnistuttua Prokris pakeni ja palasi vasta Kefaloksen tunnustettua virheensä ja pyydettyä anteeksi ja aneltua tätä palaamaan. Prokris palasikin ja antoi Artemiin keihään ja koiran miehelleen, ja he elivät onnellisina yhdessä.


title: Kefalos

text: Kolmannessa versiossa Prokriin mainitaan saaneen koiran kuningas Minokselta kiitokseksi tautinsa parantamisesta. Zeus oli alun perin antanut koiran Europelle.


title: Kefalos

text: Vaikka Kefalos ja Prokris saivat aikaan sovinnon, oli Prokris yhä epäluuloinen. Kun Kefalos eräänä päivänä lauloi hymniä vilvoittavalle tuulelle raskaan metsästyksen jälkeen, ohikulkija kuuli laulun ja luuli Kefaloksen esittävän serenadia rakastajalleen. Prokris sai kuulla tapauksesta ja meni seuraavana päivänä vakoilemaan miestään. Kun Kefalos taas lauloi, Prokris liikahti ja lehtien kahina kantautui Kefaloksen korviin. Tämä heitti erehtymättömän keihäänsä äänen suuntaan luultuaan sitä eläimen aiheuttamaksi ja keihästi siten oman puolisonsa. Kuollessaan miehensä käsivarsille Prokris pyytää tätä olemaan koskaan naimatta Eosta.


title: Kefalos

text: Kefalos lähti tekonsa järkyttämänä maanpakoon. Myöhemmin kun Theban hallitsija Kreon oli asettanut Amfitryonin rinnalle taisteluun osallistumisen ehdoksi, että oli pyydystettävä Teumessoksen kettu, jättimäinen peto, joka oli lumottu niin ettei se koskaan jäänyt kiinni, Kefalos suostui Amfitryonin pyyntöön ja osallistui metsästykseen Lailapsin kanssa. Syntyneen paradoksin Zeus ratkaisi muuttamalla sekä koiran että ketun kiveksi. Joukkojen näin yhdistyttyä liittolaiset voittivat tafoslaiset ja Kefalos sai palkakseen Samoksen saaren, joka tunnetaan nykyään Kefaloniana hänen mukaansa.


title: Kefalos

text: Lopulta Kefalos meni naimisiin toisen kerran, tällä kertaa kuningas Minyaan tyttären Klymenen kanssa. He saivat pojan nimeltä Ifiklos.


title: Kefalos

text: Kefalos oli myös historiallinen henkilö. Hän oli varakas ateenalainen metoikki ja vanhempi aseiden valmistaja, joka ryhtyi dialogiin Sokrateen kanssa Platonin "Valtiossa".


title: Minna Nieminen

text: Minna Eliisa Nieminen (s. 31. elokuuta 1976 Lappeenranta) on suomalainen soutaja. Hän on olympiamitalisti ja kolminkertainen MM-mitalisti.


title: Minna Nieminen

text: Vuoksen Soutajia edustava Nieminen saavutti kevyen pariairokaksikon MM-pronssia parinsa Sanna Sténin kanssa Japanin Gifussa vuonna 2005. Kyseessä oli Suomen ensimmäinen soudun olympialuokkien MM-mitali vuoden 1987 jälkeen . Syyskuun alussa 2007 he saivat MM-hopeaa Münchenissä. 23. syyskuuta kaksikko yllätti voittamalla EM-hopeaa myös avoimen luokan pariairokaksikossa Puolan Poznańissa. Tavallisesti kaksikko on soutanut kevyessä luokassa.


title: Minna Nieminen

text: Pekingin olympialaisissa Nieminen ja Stén saavuttivat Alankomaiden jälkeen hopeaa kevyessä pariairokaksikossa.


title: Minna Nieminen

text: Nieminen on saanut MM-pronssia myös kevyessä yksikössä Espanjan Banyolesissa vuonna 2004.


title: Minna Nieminen

text: Nieminen lopetti uransa elokuussa 2012.


title: Kava

text: Kava eli kavapippuri ("Piper methysticum") on pippurikasveihin kuuluva viljelykasvi, joka on kotoisin läntiseltä Tyyneltämereltä. Siitä käytetään eri kielissä nimityksinä muiden muassa ʻawa (havaijiksi), 'ava (samoaksi), yaqona (fidžiksi) ja sakau (pohnpeiksi). Nimitystä kava käytetään sekä kasvista että siitä valmistettavasta päihdyttävästä juomasta.


title: Kava

text: Kavakasvista valmistetaan päihdyttävää juomaa, jota käytetään Polynesian saarilla ja Australiassa, usein rituaaleissa. Juoma valmistetaan kasvin juurista puristamalla niistä päihdyttävä neste ja suodattamalla se kankaan läpi juomakelpoiseksi. Vaikuttavia aineita ovat "kavalaktonit".


title: Kava

text: Juomalla on lievä päihdyttävä vaikutus, joka ei ole verrattavissa yleisemmin käytettäviin päihteisiin kuten alkoholiin, vaan on ennemminkin bentsodiatsepiinien kaltainen. Vaikutukset ovat rentous ja suuremmilla annoksilla väsymys.


title: Kava

text: Juoman ei ole todettu aiheuttavan riippuvuutta, mutta sen jatkuva käyttö voi aiheuttaa iho-oireita kuten kutinaa ja hilseilyä. Tämä johtuu siitä, että kavan käyttö voi rasittaa maksaa, ja voi aiheuttaa vakavia maksavaurioita, mikäli käytetään muita kasvin osia kuin juurta.


title: Kava

text: Kavakasvista valmistettavaa juomaa käytetään myös lääkkeenä mm. ahdistukseen, sosiaalisten tilanteiden pelkoon sekä unensaantiin. Kava rentouttaa ja poistaa estoja kuten alkoholi tai bentsodiatsepiinit, mutta itsekontrolli pysyy normaalina.


title: Kava

text: Kavaa käytetään kivunlievitykseen ja tulehdusta lievittävänä virtsatieinfektioden hoitoon, etenkin naisilla. Kava myös lievittää stressiä, ahdistusta ja masennusta, ja auttaa unettomuuteen.


title: Sanna Stén

text: Sanna Tutteli Stén (s. 20. toukokuuta 1977 Lohja) on entinen suomalainen soutaja. Hän on olympiamitalisti ja kaksinkertainen MM-mitalisti.


title: Sanna Stén

text: Helsingin Soutuklubia edustava Stén saavutti kevyen pariairokaksikon MM-pronssia parinsa Minna Niemisen kanssa Japanin Gifussa vuonna 2005. Kyseessä oli Suomen ensimmäinen soudun olympialuokkien MM-mitali vuoden 1987 jälkeen . Syyskuun alussa 2007 he saivat MM-hopeaa Münchenissä. 23. syyskuuta kaksikko yllätti voittamalla EM-hopeaa myös avoimen luokan pariairokaksikossa Puolan Poznańissa. Tavallisesti kaksikko on soutanut kevyessä luokassa.


title: Sanna Stén

text: Pekingin olympialaisissa Stén ja Nieminen saavuttivat Alankomaiden jälkeen hopeaa kevyessä pariairokaksikossa.


title: Sanna Stén

text: Stén lopetti uransa vuonna 2010 vammoihin vedoten.


title: Ernst Krogius

text: Ernst Edvard Krogius (6. kesäkuuta 1865 Helsinki – 21. syyskuuta 1955 Kööpenhamina, Tanska) oli suomalainen lakimies, laivanvarustaja, kilpapurjehtija, olympiamitalisti ja urheiluvaikuttaja.


title: Ernst Krogius

text: Krogius oli Suomen Olympiakomitean perustajajäsen ja sen puheenjohtaja vuosina 1919–1934. Hän toimi myös Suomen edustajana Kansainvälisessä olympiakomiteassa vuosina 1920–1948 ja Suomen Purjehtijaliiton puheenjohtajana vuosina 1906–1917. Ennen uraansa urheiluvaikuttajana Krogius purjehti 12mR-veneluokan pronssia Tukholman kesäolympialaisissa 1912.


title: Ernst Krogius

text: Krogiuksen veli oli Suomen Höyrylaiva Oy:n toimitusjohtaja, kauppaneuvos Lars Karl Krogius (1860−1935). Heidän serkkunsa oli kirurgi Frans Ali Krogius.


title: Hannus

text: Hannus voi tarkoittaa ainakin seuraavia asioita:


title: Scarabus

text: Scarabus on Ian Gillan Bandin albumi, joka julkaistiin vuonna 1977.


title: Scarabus

text: Kaikki kappaleet kirjoittanut Ian Gillan Band, ellei toisin mainittu.


title: M/S Atlantic Vision

text:
M/S Atlantic Vision () on virolaiseen Tallink Groupiin kuuluvan Baltic SF IX Ltd:n omistama ropax-alus. Alus on rakennettu vuonna 2002 Kielissä, Saksassa. Kuollutta painoa aluksella on 5 525 tonnia, ja jääluokitus on 1A Super, eli alus pystyy useimmissa jääolosuhteissa kulkemaan yksin. Alukseen mahtuu kerrallaan noin 110 henkilöautoa ja noin 110 rekkaa. "Atlantic Vision" on rekisteröity Kanadan lipun alle, ja sen kotisatama on St. John's. Nykyisin alus on telakalla Naantalissa, ja Marine Atlantic tulee aloittamaan liikennöinnin aluksella.
"Atlantic Visionin" sisaralukset ovat M/S "Superfast VII", M/S "Superfast VIII" ja M/S "Seafrance Molière".


title: M/S Atlantic Vision

text: 18. marraskuuta 2000 alus laskettiin vesille, ja 8. tammikuuta 2002 se luovutettiin kreikkalaisen Superfast Ferries -varustamon omistukseen, joka rekisteröi aluksen Kreikan lipun alle. Kotisatamaksi tuli kreikkalainen satamakaupunki Pireus. 10. tammikuuta alus aloitti liikennöinnin reitillä Rostock–Södertälje. 11. tammikuuta ruotsalainen uimari ja olympiamitalisti Therese Alshammar kastoi aluksen "Superfast IX:ksi". Liikenne Rostockin ja Södertäljen välillä ei kuitenkaan kannattanut, ja alus siirtyi 17. toukokuuta Rosythin ja Zeebruggen väliseen liikenteeseen. Helmikuussa 2004 "Superfast IX" meni kunnostettavaksi Fosen Mekaniske Verksteder -nimiselle telakalle Foseniin, Norjaan. 14. maaliskuuta alus palasi liikenteeseen, Hangon ja Rostockin välille. Huhtikuussa alus siirtyi takaisin Rosythin ja Zeebruggen välille. Jälleen marraskuussa 2005 "Superfast IX" aloitti reitillä Hanko–Rostock.


title: M/S Atlantic Vision

text:
21. maaliskuuta 2006 Tallink Groupiin kuuluva SF IX Ltd. osti aluksen ja rekisteröi sen Viron lipun alle. Kotisatama muuttui Paldiskiksi. Luovutus uusille omistajille tapahtui 12. huhtikuuta. 17. päivä alus aloitti liikennöinnin linjalla: Rostock–Paldiski–Hanko. Kesäkuussa alus kuitenkin palautettiin takaisin Rostock–Hanko -reitille. Joulukuussa "Superfast IX" oli hetken reitillä Hanko–Rostock / Hanko–Paldiski.
1. tammikuuta 2007 alus siirtyi reitille Helsingin Länsisatama–Rostock. 11. tammikuuta "Superfast IX" siirtyi reitille Helsinki–Tallinna / Helsinki–Rostock.


title: M/S Atlantic Vision

text: Keväällä 2008 Tallink ilmoitti vuokraavansa "Superfast IX:n" Marine Atlanticin liikenteeseen Kanadaan viideksi vuodeksi. Kesäkuussa ilmoitettiin aluksen saavan Marine Atlanticin liikenteeseen siirtyessään nimen "Atlantic Vision". 31. elokuuta alus oli viimeistä päivää Tallinkin liikenteessä, minkä jälkeen alus meni Luonnonmaan telakalle Naantaliin rakennustöitä varten. Marraskuussa alus sai nimen "Atlantic Vision".


title: Top Gear

text: Top Gear on brittiläinen BBC:n tuottama autoja käsittelevä televisio-ohjelma. Ohjelmaa esitettiin vuodesta 1977 vuoteen 2001 puolen tunnin mittaisena, mutta vuonna 2002 ohjelman formaatti muuttui ja yhden jakson kesto kasvoi puolesta tunnista tuntiin. Suomessa ohjelmaa on näytetty MTV3 MAXilla. 29. elokuuta 2007 myös MTV3 alkoi näyttää ohjelman uuden formaatin kahdeksannen kauden ensimmäisestä jaksosta eteenpäin. Sarjasta on tehty myös amerikkalainen, australialainen, venäläinen sekä korealainen versio.


title: Top Gear

text: Top Gear alkoi vuonna 1977 puolen tunnin pituisena ohjelmana. Ohjelmaa esitti BBC Two ja sitä juonsi William Woollard vuoteen 1991 asti. Vuosien saatossa ohjelmaa ovat olleet juontamassa Noel Edmonds, Angela Rippon, Tony Mason, Chris Goffey ja Tiff Needell.


title: Top Gear

text: Top Gear oli alun perin tavalliselle autonostajalle suunnattu makasiiniohjelma. Siinä oli katsauksia uusiin automalleihin ja se keskittyi muihinkin autoiluun liittyviin asioihin, kuten tieturvallisuuteen. Yleisömäärä kuitenkin nousi huimasti, kun ohjelmasta tuli 1980-luvun puolessa välissä humoristisempi Jeremy Clarksonin myötä. Ohjelmaa kuitenkin kritisoitiin sen löysähköstä suhtautumisesta turvallisuuteen ja ympäristöön.


title: Top Gear

text: Ohjelman katsojamäärä laski Clarksonin lähdettyä sarjasta vuonna 1999. Top Gearin juontajat vaihtuivat useasti, mutta katsojamäärät eivät kasvaneet. Lopulta BBC lakkautti ohjelman tuottamisen vuonna 2001. Tämän jälkeen osa vanhoista juontajista (muun muassa Tiff Needell ja Vicky Butler-Henderson) siirtyivät Fivelle ja Fifth Gear syntyi. Vuonna 2002 Top Gearin oikeuksien omistaja BBC Two antoi luvan tuotannon jatkamiseen ja ohjelman tekeminen siirrettiin Birminghamista Lontooseen.


title: Top Gear

text: Formaatin muututtua ohjelman juontajiksi tulivat vanhan formaatin aikana vuosina 1989–1999 juontanut Jeremy Clarkson sekä uudet kasvot Richard Hammond ja Jason Dawe. James May kuitenkin korvasi Jason Dawen ensimmäisen tuotantokauden jälkeen vuonna 2003. Puolueettomaksi testikuljettajaksi esiteltiin The Stig, jonka kasvoja ei koskaan näytetä. The Stigin todellinen henkilöllisyys selvisi elokuussa 2010, kun nascar- ja formula 3 -kuljettaja Ben Collins paljasti asian muistelmissaan. Muistelmien julkaisun jälkeen BBC erotti Collinsin ja haastoi tämän oikeuteen koska tämä oli maininnut muistelmissaan tiettyjä asioita BBC:stä joita BBC:n mukaan ei olisi saanut julkaista. Uudelle tuotantokaudelle 16 esiteltiin "uusi" Stig.


title: Top Gear

text: Uuden formaatin myötä yhden jakson pituus piteni entisestä puolesta tunnista tuntiin. Ohjelmaa ryhdyttiin kuvaamaan studioyleisön edessä Top Gearin tukikohdassa Dunsfoldissa Surreyssä entisellä Dunsfoldin lentokentällä. Yleisö ja ohjelmassa esiteltävät autot ovat studioksi muutetussa entisessä lentokonehangaarissa. Lentokentälle rakennettiin Lotuksen autotehtaan insinöörien suunnittelema rata, jolla autoja testataan, ja jolla julkisuuden henkilöt pääsevät ajamaan kohtuullisen hintaisella autolla. Ohjelmassa ovat vierailleet muun muassa Simon Cowell, Gordon Ramsay, James Blunt, Roger Daltrey, Jamie Oliver, Michael Schumacher, Ewan McGregor, Mika Häkkinen ja Kimi Räikkönen.


title: Top Gear

text: Top Geariin kuuluu monia juontajien välisiä haastekilpailuja. Eräässä jaksossa Clarkson kilpaili Hammondia ja Maytä vastaan siinä, kuka pääsee studiolta nopeimmin Sveitsin Alpeille. Clarksonilla oli allaan Ferrari 612 Scaglietti, kun taas Hammond ja May käyttivät linja-autoja ja lentokonetta. Clarkson lopulta voitti juuri ja juuri. Kilpailut ovat usein humoristisia ja kilpailuiden teema on vaihteleva, kuitenkin aina jollain tavalla autoihin liittyvä.


title: Top Gear

text: Juontaja Jeremy Clarkson sai potkut ohjelmasta vuoden 2015 keväällä lyötyään ohjelman tuottajaa. Clarkson oli saanut kuulla lääkäriltään sairastavansa syöpää ja, että hänellä on elinaikaa vain muutama kuukausi, jonka jälkeen Clarkson löi tuottajaa. Muutama viikko lyömisen jälkeen paljastuikin, että Clarksonin syöpä-diagnoosi olikin väärä ja hän ei kuolekaan. Clarksonin potkujen myötä Hammond ja May ilmoittivat, että eivät jatka ohjelmassa ilman ystäväänsä. Kolmikon uusi ohjelma "The Grand Tour" alkoi syksyllä 2016.


title: Top Gear

text: Kolmikon tilalle "Top Geariin" tuli Chris Evans. "Top Gearin" katsojaluvut tippuivat roimasti Clarksonin, Hammondin ja Mayn lähdön jälkeen, ja siksi Chris Evans ilmoitti heinäkuussa 2016 lopettavansa jo ensimmäisen juontokautensa jälkeen. Vuoden 2016 toukokuussa BBC:llä alkavalla kaudella on toiseksi juontajaksi palkattu Frendit-komediasarjasta tuttu amerikkalaisnäyttelijä Matt LeBlanc.


title: Top Gear

text: Ohjelman tunnusmusiikki on The Allman Brothers Bandin instrumentaalikappale "Jessica".


title: Top Gear

text: Normaalien autotestien ja The Stigin ajamien nopeiden ratakierrosten lisäksi Top Gearissä on usein toistuvia teemaosioita.


title: Top Gear

text: Miltei jokaisessa jaksossa ohjelman vieraaksi saapunut julkisuuden henkilö istutetaan kohtuuhintaisen auton rattiin ja hänen tehtävänään on ajaa Top Gearin testirata ympäri mahdollisimman nopeasti. Julkisuuden henkilöt eli tähdet ovat yleensä brittinäyttelijöitä, -muusikoita ja -televisioesiintyjiä. Clarkson haastattelee vierasta ennen ratakierroksen näyttämistä kuvanauhalta.


title: Top Gear

text: Uuden Top Gearin seitsemällä ensimmäisellä tuotantokaudella kohtuuhintainen auto oli Suzuki Liana. Kohtuuhintaisuuden raja oli 10 000 puntaa. Kahdeksannesta neljänteentoista tuotantokauteen asti tähdet ajoivat ratakierroksen Chevrolet Lacettilla. 15. tuotantokaudesta eteenpäin autona on Kia cee'd. Myös kilpailumuotoa muutettiin: nykyään julkisuuden henkilöt ajavat viisi harjoituskierrosta ja kuudennen kierroksen aika määrää lopullisen sijoituksen.


title: Top Gear

text: Simon Cowell oli pitkään nopein vieras, kunnes koomikko Jimmy Carr peittosi Cowellin ajan. Pian Carrin nopeimman kierroksen jälkeen yksinpurjehtija Ellen MacArthur kellotti nopeimman ratakierroksen. Tällä hetkellä nopein vieras on näyttelijä Matt LeBlanc.


title: Top Gear

text: Top Gearissa vierailleet Formula 1 -kuljettajat ovat ammattinsa suoman etulyöntiasemansa takia arvioitu erikseen; heistä toistaiseksi nopein radalla on ollut Sebastian Vettel, kunnes Lewis Hamilton löi ajan yli sekunnilla.


title: Top Gear

text: Kohtuuhintainen auto on usein kokenut kovia tähtien käsittelyssä. Entinen jalkapalloilija Ian Wright ja näyttelijä Sir Michael Gambon miltei kaatoivat auton katolleen ratakierroksellaan. Laulaja Lionel Richien ja näyttelijä Trevor Even autosta irtosi rengas ja Starsky ja Hutch -näyttelijä David Soul hajotti kahdesta autosta vaihdelaatikon.


title: Top Gear

text: Jeremy Clarksonin autoritäärisesti hallitsemalle seinälle sijoitetaan eri autojen kuvia sen mukaan, miten "viileitä" ne ovat. Viileyskategorioita on viisi: "Seriously uncool" (), "Uncool" (), "Cool" (), "Sub-zero" () sekä "DB9-osasto", joka on pieni, Aston Martin DB9:n ja Aston Martin V8 Vantagen kuvat sisältävä jääkaappi.


title: Top Gear

text: Viileysseinälle päätyvät kaikkien autojen kuvat, joita käsitellään ohjelmassa joko uutisissa tai testiajoissa. Clarkson päättää useimmiten yleisön ja muiden juontajien vastustuksesta huolimatta sen, mihin kategoriaan auto sijoitetaan. Clarksonin mukaan sijoittamisella ei ole mitään tekemistä sen kanssa, onko auto hyvännäköinen, hyvä ajettava tai hintansa arvoinen. Clarkson sanoo kuitenkin määrittelyssä olevan muutamia sääntöjä.


title: Top Gear

text: Alkuperäinen perussääntö on seuraava:


title: Top Gear

text: Sarjan edetessä Clarkson on jalostanut luokitteluun myös lisäsääntöjä:


title: Top Gear

text: Top Gearissä valitaan joka vuosi vuoden auto. Voittajia ovat olleet:


title: Lysias

text: Lysias () (n. 445–380 eaa.) oli attikalainen puhuja ja logografi.


title: Lysias

text: Lysias oli rikkaan syrakusalaisen metoikin Kefaloksen poika, joka Perikleen kutsusta oli asettunut asumaan Ateenaan. Isänsä kuoleman jälkeen Lysias siirtyi vasta perustettuun Thurioin siirtokuntaan Italiaan Tarantonlahden rannalle, jossa hän aloitti opiskelemaan retoriikkaa. Thurioiksessa syntyneen ateenalaisvastaisen liikkeen seurauksena Lysias joutui palaamaan veljensä ja kolmensadan muun henkilön kanssa takaisin Ateenaan 412 eaa.


title: Lysias

text: Lysias ja hänen veljensä Polemarkhos elivät varakasta elämää Ateenassa, kunnes 404 eaa. kolmekymmentä tyrannia nousi valtaan. Polemarkhos surmattiin myrkyllä, ja Lysias itse onnistui vaivoin pakenemaan maksamiensa lahjusten avulla. Thrasyboloksen kukistettua tyrannit seuraavana vuonna Lysias pääsi palaamaan Ateenaan, mutta tällä kertaa köyhänä miehenä menetettyään omaisuutensa tyrannien aikana. Hän joutui hankkimaan elantonsa opettamisella ja toimimalle logografina.


title: Lysias

text: Lysias oli tuottelias kirjoittaja, mutta hänen tuotannostaan on säilynyt ainoastaan 34 puhetta, 172 puheen otsikkoa ja satakunta katkelmaa. Suurin osa näistä on oikeuspuheita, paitsi ylistuspuhe Korintin sodassa kaatuneille sotureille ja 388 eaa. Olympian kisoissa pidetty puhe. Näille kaikille oli tunnusomaista selkeys, yksinkertaisuus ja niihin liitetty huumori. Lysiaasta tuli tärkein edustaja yksinkertaiselle tyylille () ja attikismin esikuva.


title: Christopher Amott

text: Christopher Amott (s. 23. marraskuuta 1977 Halmstadissa, Ruotsissa) on ruotsalainen metallikitaristi, lauluntekijä ja laulaja. Parhaiten hän on tunnettu death metal -yhtye Arch Enemyn kitaristina, jossa hän soitti isoveljensä kitaristi Michael Amottin kanssa. Christopher Amott soittaa sekä laulaa perustamassaan ja johtamassaan metalliyhtye Armageddonissa.


title: Christopher Amott

text: Amott jätti Arch Enemyn ensimmäisen kerran vuonna 2005 pian sen samanvuotisen julkaisun, "Doomsday Machine" -albumin jälkeen vedoten haluamiseensa keskittyä soittamiseensa ilman yhtyettä. Hänet korvasi yhtyeessä nykyään Opethissa soittava Fredrik Åkesson, joka kuitenkin joutui jättämään yhtyeen jo vuonna 2007 Amottin tullessa takaisin, juuri ennen sen uusimman samanvuotisen albumin julkaisua.


title: Christopher Amott

text: 5 Maaliskuuta 2012 Christopher lopetti jälleen Arch Enemyssä syynä soolouralle siirtyminen. Hänet korvasi tällöin Arsis kitaristi Nick Cordle.


title: Christopher Amott

text: Toukokuussa 2012, Amott muutti New York Cityyn jossa hankki työluvat 2013 vuoden alussa. Vuonna 2014, Amott aloitti bändinsä Armageddon levytykset. Vokalistina toimi Matt Hallquist, kitaristina Joey Concepcion, basistina Sara Claudius ja rumpalina Márton Veress. Albumi "Captivity & Devourment" julkaistiin vuonna 2015. Sittemmin Dawn/ex-Nightrage vokalisti Antony Hämäläinen on korvannut Matt Hallquistin yhtyeen vokalistina.


title: Christopher Amott

text: Christopher Amott soitti Arch Enemyssä jälleen kerran pohjois-Amerikan kiertueella kun Nick Cordle päätti jättää bändin kesken kiertueen. Jeff Loomis (Ex-Nevermore) kitaristi korvasi Cordlen.


title: Christopher Amott

text: 2017 Christopher Amott auttoi Dark Tranquillity soittamaan euroopan kiertueen.


title: Christopher Amott

text: Amottilla on tällä hetkellä sopimus Caparison Guitarsin kanssa. Amottilla on myös oma kustomoitu kitaramallinsa "Dellinger CA". Amott käyttää Peaveyn vahvistimia, D'Addarion kieliä sekä BOSSin, Rocktronin ja Digitechin pedaaleja ja efektilaitteita.


title: Daniel Handler

text: Daniel Handler (s. 28. helmikuuta 1970 San Francisco, Kalifornia) on yhdysvaltalainen kirjailija, joka tunnetaan parhaiten "Surkeiden sattumusten sarja" -kirjoistaan, jotka hän on kirjoittanut käyttäen salanimeä Lemony Snicket. "Surkeiden sattumusten sarja" on mustaa huumoria sisältävä 13-osainen sarja, joka keskittyy Baudelairen orpojen sisarusten elämään ja salaperäiseen järjestöön nimeltä . Kirjoittamalla eri nimellä Handler lisäsi itsensä tarinaan. "Surkeiden sattumusten sarja" on erityisen suosittu Yhdysvalloissa ja siitä on tehty myös Brad Silberlingin ohjaama elokuva "Lemony Snicketin surkeiden sattumusten sarja" vuonna 2004.


title: Daniel Handler

text: Surkeiden sattumusten sarja:


title: L-numero

text: L-numero on imumonnien luokitteluun kehitetty järjestelmä. Sitä tarvitaan, koska akvaarioliikkeisiin tuodaan usein Etelä-Amerikasta sellaisia imumonneja, joiden taksonominen määrittely (kaksisanainen nimikkeistö) ei ole selvä. Joskus käy niin, että kaksi tai useampia L-numeroita osoittautuu saman lajin eri alueilta kotoisin oleviksi populaatioksi, joskus taas samalla L-numerolle on luokiteltu kahta lajia. L-numeroita on annettu noin neljäsataa.


title: L-numero

text: L-numeroinnin kehitti saksalainen akvaariolehti DATZ (Die Aquarien und Terrarienzeitschrift). Se auttaa harrastajia keskustelemaan uusista lajeista. Juuri sellaisista lajeista halutaan hakea tietoa ja vaihtaa kokemuksia, joiden hoitamisesta ei ole vuosikymmenten kokemusta. Ilman L-numerointia kala voisi olla vuosia vajaalla taksonomisella nimellään kuten "eräs korumonni, "Peckoltia sp."", tai saada eri kauppiailla eri tavalla käännettyjä ja keksittyjä nimiä (salamanterimonni, leopardisammakkoimumonni, keltapilkkupleko).


title: Richard Goldstone

text: Richard Goldstone (26. lokakuuta 1938) on eteläafrikkalainen tuomari, joka on työskennellyt muun muassa Etelä-Afrikan perustuslakituomioistuimessa ja kansainvälisissä rikostuomioistuimissa.


title: Richard Goldstone

text: Goldstone nimitettiin Transvaalin provinssin korkeimman oikeuden tuomariksi vuonna 1980. Vuosina 1991–94 hän toimi presidentti Frederik de Klerk nimittämän puolueettoman komission () puheenjohtajana. Komission tarkoitus oli tutkia hallituksen osallisuutta maata repineen poliitiseen väkivaltaan. Goldstonen-komission vuonna 1992 ja 1993 julkaistuissa raporteissa esitetään todisteita siitä, että hallitus oli käyttänyt turvallisuuspoliisia ANC:n horjuttamiseksi.


title: Richard Goldstone

text: Goldstone toimi Etelä-Afrikan perustuslakituomioistuimen tuomarina heinäkuusta 1994 lokakuuhun 2003. Vuosien 1994 ja 1996 aikana hän oli myös Ruandan ja Serbian kansainvälisten sotarikostuomioistuimien pääsyyttäjän. Huhtikuussa 2004 Yhdistyneiden kansakuntien pääsihteeri Kofi Annan nimitti Goldstonen niin sanottuun Volckerin komiteaan, joka tutki Irakin ruokaa öljystä ohjelmaa.


title: Alter ego (täsmennyssivu)

text: Alter ego tarkoittaa seuraavia asioita:


title: Live at the Budokan (Ian Gillan Bandin albumi)

text: Live at the Budokan on Ian Gillan Bandin livealbumi, joka julkaistiin Japanissa kahdessa osassa loppuvuonna 1977 ja alkuvuonna 1978. Vuonna 1983 albumi julkaistiin Iso-Britanniassa yhtenä kaikki kahden levyn kappaleet käsittävänä julkaisuna.


title: Andries Treurnicht

text: Andries Treurnicht (19. huhtikuuta 1921 Piketburg – 22. helmikuuta 1993 Kapkaupunki) oli eteläafrikkalainen poliitikko ja Hollannin reformoidun kirkon pastori.


title: Andries Treurnicht

text: Treurnicht oli voimakas apartheid-järjestelmän kannattaja ja nousi merkittävään asemaan maata hallinneessa Kansallispuolueessa. Toimiessaan bantuopetuksen varaministerinä hän päätti ministeri Michael C. Bothan kanssa aloittaa aikaisemmin huomiotta jätetyn bantuopetuksen lain pykälän toimeenpanon, jonka mukaan opetuksessa tuli käyttää englantia ja afrikaansia tasaveroisesti. Mustat koululaiset vastustivat afrikaansin käyttöä kouluissa ja päätös johti Soweton mellakoihin.


title: Andries Treurnicht

text: Vuonna 1982 joukko Kansallispuolueen poliitikkoja, mukaan lukien 17 kansanedustajaa, jotka erosivat Kansallispuolueesta protestina P.W. Bothan luomalle uudelle perustuslaille, joka antoi intialaisille ja värillisille rajallisen äänioikeuden. Puolueen johtoon nousi Andries Treurnicht. Puolueen keskeinen tavoite oli vallanjaon estäminen maan etnisten ryhmien kesken. Konservatiivinen puolue sai vaalivoiton sekä vuoden 1987 vaaleissa saaden 23 kansanedustajaa, että vuoden 1989 vaaleissa paikkaluvun noustessa 39 ja siitä muodostui Kansallispuolueen muodostaman hallituksen pääoppositiopuolue.


title: Andries Treurnicht

text: Treurnicht kuoli huhtukuussa 1993 sydänleikkauksessa.


title: Big Syke

text: Tyruss Himes (Big Syke, 31. maaliskuuta 1968 Inglewood, Kalifornia – 5. joulukuuta 2016 Hawthorne, Kalifornia) oli yhdysvaltalainen rap-artisti, joka oli Tupac Shakurin läheinen ystävä. Hän oli alkuperäinen jäsen Thug Life nimisessä ryhmässä, johon kuuluivat hänen ja 2Pacin lisäksi Macadoshis, Mopreme Shakur ja Rated R. Sen jälkeen, kun Thug Life jäi tauolle ja 2Pac pääsi pois vankilasta, Big Syke liittyi hänen toiseen ryhmään, Tha Outlawzeihin. Tha Outlawzeissa hänen aliaksensa oli Mussolini.


title: Big Syke

text: Big Syke löydettiin kotoaan kuolleena 5. joulukuuta 2016. Hän oli kärsinyt terveysongelmista ja kuolinsyy oli todennäköisesti luonnollinen.


title: Irina Melešina

text: Irina Aleksejevna Melešina (o.s. Simagina, , s. 25. toukokuuta 1982) on venäläinen pituushyppääjä.


title: Irina Melešina

text: Melešina, tuolloin vielä Simagina, hyppäsi 1999 Bydgoszczin alle 18-vuotiaiden MM-kisoissa viidenneksi tuloksella 599. Seuraavana vuonna hän oli Santiago de Chilen alle 20-vuotiaiden MM-kisoissa kuudes hypättyään 621. Hän sijoittui 2002 sisäratojen EM-kisoissa neljänneksi tuloksella 664 ja voitti seuraavana vuonna Universiadit. Kaudella 2004 Melešina voitti Euroopan sisäratojen cupin tuloksella 672 ja ulkoratojen Euroopan cupin tuloksella 691. Hän voitti olympiahopeaa Ateenan olympialaisissa hypättyään 705 ja voitti kauden lopussa . Vuonna 2005 Melešina voitti Euroopan cupin ja sijoittui seitsemänneksi.


title: Irina Melešina

text: Vuonna 2006 Melešina synnytti lapsen eikä kilpaillut, ja seuraavana vuonna hän ei päässyt arvokisoihin vaikka olikin tuon vuoden maailmantilastossa kolmas tuloksella 711. Maaliskuussa 2008 hän saavutti pronssia sisäratojen MM-kisoissa Valenciassa tuloksella 688. Berliinin MM-kilpailuissa 2009 hän karsiutui loppukilpailusta.


title: Irina Melešina

text: Vuonna 2012 Melešina jäi kiinni dopingin käytöstä ja sai kahden vuoden kilpailukiellon.


title: BBC Radio 1 Live in Concert

text: BBC Radio 1 Live in Concert on Hawkwindin vuonna 1972 BBC:lle nauhoitetun konsertin CD-julkaisu. Se sisältää kokonaisen konsertin editoimattomana mono-versiona. Tämä sekä kansainvälisissä lähetyksissä käytetty editoitu stereo-versio julkaistiin remasteroituna vuonna 2010 nimellä "Hawkwind at the BBC 1972".


title: BBC Radio 1 Live in Concert

text: sekä:


title: Labyrinttikalat

text: Labyrinttikalat (Anabantoidei) on ahvenkalojen alalahko, jonka jäseniä tavataan Aasian ja Afrikan makeissa vesissä. Monet lajit ovat suosittuja akvaariokaloja, ja guramia kasvatetaan myös ruoaksi.


title: Labyrinttikalat

text: Labyrinttikalat ovat saaneet nimensä labyrinttielimestä. Se on ylimääräinen hengityselin, jonka avulla aikuiset labyrinttikalat voivat ottaa happea myös ilmasta. Tämä on elintärkeä selviytymiskeino labyrinttikalojen kotiseudulla, jossa ne elävät vähähappisissa lammikoissa ja jopa riisipelloilla.


title: Labyrinttikalat

text: Labyrinttikalat tunnetaan aktiivisesta lisääntymiskäyttäytymisestään. Jotkut lajit rakentavat kuplapesän, toiset pitävät hedelmöittynyttä mätiä suussaan kunnes poikaset kuoriutuvat. Monet lajit lisääntyvät myös kotiakvaariossa. Tavallisimpia akvaarioissa pidettäviä labyrinttikalalajeja ovat taistelukala, hunajarihmakala, kääpiörihmakala, sinirihmakala, huulirihmakala, helmirihmakala ja vain suurissa akvaarioissa pidettävä 30 cm:n pituiseksi kasvava pusukala.


title: Bordon

text: Bordon (, ) on maalaiskunta (nasleg) Suntarin piirin eteläosassa Sahan tasavallassa Venäjällä. Bordonin keskuskylä Sardanga, joka sijaitsee Viljuin varrella, 40 kilometriä piirikeskuksesta Suntarista lounaaseen.


title: Bordon

text: Sardangan kylässä on kulttuuritalo, yhtenäiskoulu, terveyskeskus ja kauppa. Bordonissa harjoitetaan nautakarjan ja hevosten kasvatusta. Sardangan kylässä oli 1200 asukasta vuonna 1989 ja 1102 asukasta vuonna 2001.


title: Serravalle

text: Serravalle on yksi San Marinon yhdeksästä kunnasta eli "castellista". Serravallessa on yhteensä 9 394 asukasta (2003) ja sen pinta-ala on 10,53 neliökilometriä. Kunta sijaitsee San Marinon pohjoisosassa ja rajautuu Borgo Maggioren ja Domagnanon kuntiin San Marinossa sekä Verucchion, Riminin ja Corianon kuntiin Italiassa. Serravalle on San Marinon kunnista väkirikkain.


title: Serravalle

text: Serravallen alkuperäinen nimi oli Olnano. Se kuului Malatesta-suvun alueisiin ja liitettiin osaksi San Marinoa vuonna 1463. Kunnan väkirikkain taajama on Dogana, joka on halunnut irtautua Serravallesta omaksi kunnakseen. Toinen taajama Rovereta on teollistunut ja tunnetaan vuoden 1957 Roveretan välikohtauksesta, jossa ottivat yhteen Italian tukema oikeistolainen varjohallitus ja sanmarinolaiset joukot. Kuntaan kuuluvat Cà Ragnin, Cinque Vien, Doganan, Falcianon, Lesignanon, Ponte Mellinin, Roveretan ja Valgiuratan "curaziat".


title: Mopreme Shakur

text:
Mopreme Shakur (s. 1969 South Jamaica, Queens, New York, syntyjään Maurice Harding) on yhdysvaltalainen rap-artisti. Hänet tunnetaan myös artistinimellä "Wycked" ja hän on Tupac Shakurin velipuoli ja Mutulu Shakurin poika.
FBI etsintäkuulutti Mutulu Shakurin vuonna 1982, jolloin Mopreme oli vielä varhaisteini. Mopremen täti Assata Shakur karkasi vankilasta New Jerseyssä, jossa hän istui tuomiota murhasta ja kahden ratsupoliisin haavoittamisesta, ja Mutulua syytettiin avunannosta vankilapakoon. Mutulu Shakur vangittiin lopulta vuonna 1986 hänen oltuaan 4 vuotta FBI:n kymmenen etsityimmän rikollisen listalla.


title: Mopreme Shakur

text: Mopremen ensimmäinen tuleminen tapahtui "Mocedes" nimellä vuonna 1990 Tony Toni Tonen singlellä "Feel's Good". Hänen ensimmäinen yhteistyönsä veljensä kanssa tapahtui vuonna 1993 singlellä ja videolla "Papa'z Song" albumilta "Strictly 4 My N.I.G.G.A.Z...". Hän oli alkuperäinen jäsen Thug Life -ryhmässä ja myöhemmin Tha Outlawz -ryhmässä. Mopreme lähti pois ryhmästä, mutta ei allekirjoittanut huhuista huolimatta koskaan sopimusta Death Row Recordsin kanssa, koska Suge Knight esti häntä tapaamasta veljeään. Sen voi havaita dokumentissa Biggie & Tupac – Totuus murhien takaa. Tällä hetkellä Mopreme on New Jerseyläisen hip hop -levy-yhtiön Mob Life Recordsin kirjoilla. Hänen ensimmäinen sooloalbuminsa "Heart of a Soulja" piti ilmestyä alun perin vuonna 2006, mutta levy-yhtiö on siirtänyt julkaisua 24. heinäkuuta 2007 saakka. Mopreme oli myös mukana suomalaisen Royal Family -hiphop ryhmän Royal Radio -levyllä vuonna 2005.


title: The Friday Rock Show Sessions

text:
The Friday Rock Show Sessions on Hawkwindin epävirallinen livealbumi. Se on nauhoitettu Readingin festivaaleilla 24. elokuuta 1986. BBC nauhoitti konsertin ja se radioitiin Tommy Vancen Friday Rock Show-ohjelmassa.
sekä:


title: Attuma

text: Attuma on Marvel-kustantamon sarjakuvissa esiintyvä superroisto. Attuma on Namorin arkkivihollinen ja Andromedan isä. Hän uskoo olevansa atlantislaisen profetian ilmoittama Atlantiksen valloittaja.


title: Attuma

text: Attuman ensiesiintyminen tapahtui yhdysvaltalaisen "Fantastic Four" -lehden numerossa 33 (joulukuussa 1964). Hahmon loivat Stan Lee ja Jack Kirby.


title: Attuma

text: Attuma syntyi atlantislaiseen barbaariheimoon, joka karkotettiin Atlantiksesta kauan aikaa sitten. Jostakin tuntemattomasta syystä Attuma syntyi suurella fyysisellä voimalla varustettuna ja osoittautui, että hän oli ylivertainen kaikkiin muihin atlantislaisiin nähden. Käyttäen fyysistä etuaan hyväkseen Attuma nousi pian hallitsemaan heimoaan ja julisti, että hän tulisi vielä valloittamaan Atlantiksen kuten muinaisissa profetioissa todettiin. Attuma sai myöhemmin lapsen, Andromedan, mutta pettyi huomatessaan ainoan lapsensa olevan tyttö. Attuma halusi vierelleen pojan, joka hallitsisi hänen kanssaan jahka hän onnistuisi Atlantiksen valloituksessa.


title: Attuma

text: Attuma keräsi heimonsa ja hyökkäsi Atlantikseen, mutta hävisi taistelussa Atlantiksen prinssiä Namoria ja tämän liittolaisia Ihmenelosia vastaan. Myöhemmin Attuma ja hänen joukkionsa ovat sotineet useita kertoja niin Atlantista kuin "pinnallaeläjiä" eli maapallon kansoja vastaan. Hänen tiedetään erään kerran lisänneen voimiaan Hulkin gammasäteilytetyllä verellä, mutta Attuma hävisi Hulkin ja Namorin yhteisen hyökkäyksen edessä.


title: Attuma

text: Kun Namor pakotettiin muiden atlantislaisten painostuksesta luopumaan kruunustaan ja lähtemään Atlantiksesta, alkoi kiivas taistelu merenalaisen valtakunnan heruudesta. Attuman onnistui kuitenkin saamaan valta itselleen ja hänet kruunattiin Atlantiksen uudeksi kuninkaaksi. Hänen suosionsa ei osoittautunut kestäväksi ja turhautunut Attuma kidnappasi Marrina Smallwoodin, Namorin vaimon tehdäkseen entisen kuninkaan naurunalaiseksi alaistensa silmissä. Namor iski kuitenkin Attumaa vastaan Alfa-lentueen ja Kostajien avustuksella. Hänen onnistui vapauttaa Marrina ja taistella Attumaa vastaan menestyksekkäästi. Namor ei kuitenkaan halunnut palata hallitsemaan, koska oli onnellinen vaimonsa kanssa. Nöyryytetty Attuma vannoi kostoa häntä vastaan taistelleita supersankareita vastaan.


title: Attuma

text: Myöhemmin Attuma liittoutui Ghaurin ja tämän deviaanien kanssa. Liitossa olivat vielä mukana Llyra ja hänen lemuriaaninsa. Joukkion tarkoituksena oli iskeä ihmiskuntaa vastaan, ja tällä kertaa Attuma sai vastaansa valtavan voimakkaan mutantin, Jean Greyn. Raivostunut Attuma luuli taistelevansa Feeniksiä vastaan, jota Attuma piti täydellisenä puolisona itselleen. Yrittäen vietellä Jeania Attuma huomasi tämän taistelevan vastaan. Suunniltaan mennyt Attuma yritti hukuttaa Jeanin kostoksi siitä, että tämä hylkäsi hänet jälleen. Ghaur kuitenkin ehti väliin ja elvytti Jeanin. Attuma tapasi tämän jälkeen viimein tyttärensä Andromedan, josta oli tullut supersankari. Andromeda iski isäänsä vastaan joukolla atlantislaisia, mutta Attuma voitti tyttärensä. Jälleen vain Ghaurin väliintulo pelasti sankarittaren, koska deviaanilla oli suunnitelmia naisille Set-jumaluuden morsiamina. Attuma jatkoi raivostaan huolimatta suunnitelmaa ja hyökkösi maan pinnalle, sillä välin kun Ghaur ja Llyra kääntyivät tätä vastaan hyökäten Atlantikseen. Kuultuaan tästä Attuma palasi pian tuhottuun Atlantikseen.


title: Attuma

text: Pian tämän jälkeen Attuma menetti kruununsa Namorille. Tähän aikaan Namor oli kirouksen alla, jonka velvoittamana hänet siirrettiin aina Puolustajien riveihin mikäli häntä tarvittiin. Attuma yritti käyttää tilaisuutta hyväkseen, mutta joutui pakenemaan Puolustajien ja Namorin yhteisen hyökkäyksen alla.


title: Attuma

text: Myöhemmin Attuma liittoutui tuloksetta futuristisen Kang Valloittajan kanssa, mutta turhaan. Hyökätessään viimeisen kerran New Yorkiin Attuma rehenteli vastaansa asettuneelle Vartiomiehelle teoistaan, kun Vartiomies iski Attuman pään irti.


title: Chrysopigí Devetzí

text: Chrysopigí ”Pigí” Devetzí (, s. 2. tammikuuta 1975 Alexandroúpoli) on kreikkalainen yleisurheilija, joka kilpaili kolmiloikassa ja pituushypyssä.


title: Chrysopigí Devetzí

text: Devetzí kilpaili ensimmäisissä arvokisoissaan 2002, jolloin hän karsiutui kolmiloikassa sisäratojen EM-kisoissa tuloksella 13,24 ja sijoittui Münchenin EM-kisoissa seitsemänneksi tuloksella 14,15. Seuraavana vuonna hän karsiutui Birminghamin sisäratojen MM-kisoissa, jonka jälkeen voitti Kreikan-mestaruuden, loikki Euroopan cupissa neljänneksi ja Pariisin ulkoratojen MM-kisoissa kahdeksanneksi. Vuonna 2004 hän voitti sisäratojen MM-pronssia Budapestin sisäratojen MM-kisoissa tuloksella 14,73. Myöhemmin samana vuonna hän voitti maansa mestaruuden, voitti olympiahopeaa Ateenan olympialaisissa tuloksella 15,25 ja sijoittui neljänneksi.


title: Chrysopigí Devetzí

text: Devetzí karsiutui 2005 sisäratojen EM-kisoissa, mutta loikki myöhemmin samana vuonna Euroopan cupissa toiseksi ja Helsingin MM-kisoissa viidenneksi. Kauden lopussa hän voitti . Seuraavana vuonna Devetzí voitti Kreikan-mestaruuden sekä pituushypyssä että kolmiloikassa. Hän voitti Euroopan cupin ykkösliigan kolmiloikassa ja pituushypyssä tuloksella 671. Göteborgin EM-kisoissa hän oli pituushypyssä kymmenes, mutta voitti kolmiloikassa EM-hopeaa. Kauden lopussa hän oli kolmiloikassa toinen . Yleisurheilun maailmancupissa hän oli kolmiloikassa toinen ja pituushypyssä kolmas.


title: Chrysopigí Devetzí

text: Vuonna 2007 Devetzí sijoittui alun perin kolmanneksi kolmiloikassa Osakan MM-kisoissa tuloksella 15,04. hän sijoittui toiseksi. Lisäksi hän voitti Kreikan-mestaruuden pituushypyssä. Maaliskuussa 2008 hän sijoittui kolmiloikassa toiseksi sisäratojen MM-kisoissa Valenciassa halliennätyksellään 15,00. Myöhemmin samana vuonna hän voitti Kreikan-mestaruuden pituushypyssä ja kolmiloikassa. Pekingin olympialaisissa 2008 hän sijoittui alun perin kolmanneksi kolmiloikassa tuloksella 15,23, mutta karsiutui pituushypyn loppukilpailusta.


title: Chrysopigí Devetzí

text: Toukokuussa 2009 Devetzí jätti dopingnäytteen antamatta testaustilanteessa, mutta vältti kilpailukiellon ilmoitettuaan lopettavansa uransa. Myöhemmin hän ilmoitti aikovansa jatkaa uraansa, jolloin kansainvälinen yleisurheiluliitto IAAF asetti hänen kahden vuoden kilpailukieltonsa voimaan. Kilpailukielto päättyi 8. joulukuuta 2012. Vuonna 2016 Devetzí sai neljän vuoden kilpailukiellon ajalle 11.11.2015–10.11.2019, kun hänen Osakan MM-kisoissa 2007 antamansa dopingnäyte todisti uudelleentutkinnassa stanozololin käytön. Kaikki hänen tuloksensa aikaväliltä 31.8.2007–30.8.2009 hylättiin. Näin hän menetti muun muassa Osakan MM-pronssinsa ja Pekingin olympiapronssinsa. Myös Devetzín Pekingin olympialaisissa antamasta dopingnäytteestä löytyi uusintatutkimuksessa merkkejä stanozololin käytöstä.


title: Chrysopigí Devetzí

text: Devetzí pitää hallussaan naisten Kreikan-ennätystä kolmiloikassa. Pituushypyssä hän on maansa kaikkien aikojen tilastossa kolmas.


title: Hawklords Live

text: Hawklords Live on Hawkwindin vuonna 1992 julkaistu livealbumi ajalta, jolloin yhtye käytti sopimusteknisistä syistä Hawklords-nimeä. Kappaleet on nauhoitettu Brunelin yliopistolla Uxbridgessä 24. marraskuuta 1978 lukuun ottamatta alkuperäis-painoksella olevaa "Over the Top" -kappaletta joka on peräisin Sonic Assassins -konsertista joulukuulta 1977.


title: Hawklords Live

text: Atomhenge julkaisi albumista uuden, enemmän kappaleita sisältävän ja remasteroidun version vuonna 2009. Kaikkia kappaleita sisältävää kokonaista konserttinauhoitusta ei voitu julkaista nauhoituksen paikoitellen huonosta laadusta johtuen.


title: Hawklords Live

text: Arvostelu Starfarer-sivustolla


title: Viljutšan

text: Viljutšan (, ) on maalaiskunta (nasleg) Suntarin ulusin eli piirin länsiosassa Sahan tasavallassa Venäjällä. Kunnan keskuskylä on Hordogoi (), joka sijaitsee Viljuin varrella, 160 kilometriä piirikeskuksesta Suntarista luoteeseen. Ojusutin kylässä, 50 kilometriä keskuskylästä luoteeseen, taas oli vuonna 2000 vain 8 asukasta jäljellä. Viljutšanissa harjoitetaan nautakarjan- ja hevosten kasvatusta sekä maanviljelyä (vihanneksia, perunaa ja rehukasveja).


title: Viljutšan

text: Hordogoissa on kulttuuritalo, keski- ja yhtenäiskoulut, terveyskeskus ja kauppa. Hordogoissa oli 900 asukasta vuonna 1989 ja 778 asukasta vuonna 2001. Hordogoin kylä on perustettu vuonna 1890.


title: California Brainstorm

text: California Brainstorm on Hawkwindin livealbumi vuodelta 1992. Brad Knox -niminen fani videoi yhtyeen konsertin Oaklandin Omni-teatterissa 16. joulukuuta 1990 ja julkaisi ääniraidan Dave Brockin luvalla pari vuotta myöhemmin.


title: California Brainstorm

text: Cyclops-yhtiön versio sisälsi bonusraidan sekä rajoitettuna painoksena Robert Godwinin "A Collectors Guide to Hawkwind"-kirjan.


title: California Brainstorm

text: Lokakuussa 2012 Atomhenge Records julkaisi albumin sisällön "Palace Springs"-albumin remasteroidun version bonus-CD:llä.


title: Suuri Kantōn maanjäristys

text: Suuri Kantōn maanjäristys () tapahtui 1. syyskuuta 1923 Japanissa, Tokion ja Jokohaman alueella. Järistyksen jälkeen puhkesi levottomuuksia, joissa väkijoukot tappoivat alueella olleita korealaisia. Myös Japanin hallitus käytti tilaisuutta hyväkseen ja surmasi useita poliittisia vastustajiaan.


title: Suuri Kantōn maanjäristys

text: Maanjäristys tuhosi merkittävän osan Tokiosta ja Jokohamasta, ja noin 140 000 ihmistä menetti henkensä. Järistyksen voimakkuus oli 8,3 Richterin asteikolla. Järistys kesti neljästä kymmeneen minuuttia. Se tapahtui puolenpäivän aikaan, ja koska monet ihmiset olivat kotona valmistamassa lounasta, kaatuneista liesistä alkaneet tulipalot lisäsivät tuhon määrää. Järistyksen tuho sen kohteeksi joutuneilla aulueilla oli niin perusteellinen, että se vaikutti alueen elinkeinorakenteeseen.


title: Suuri Kantōn maanjäristys

text: Maanjäristyksen jälkeen alkoi leviämään perättömiä huhuja tuhoalueella asuvien korealaisten tekemistä raiskauksista, ryöstöistä ja tuhopoltoista, joissakin huhuissa väitettiin heidän jopa myrkyttävän kaivoja. Niitä levittivät tavallisten kansalaisten lisäksi myös jotkut sanomalehdet. Huhujen taustalla oli Korean itsenäisyysliikkeen toiminta, maa oli vuonna 1910 liitetty osaksi Japania, jonka jälkeen itsenäisyysaktivistit olivat muun muassa murhanneet lukuisia japanilaisia upseereita ja viranomaisia. Hallituksen virallisten lukujen mukaan väkijoukot surmasivat maanjäristyksen jälkeen Tokion ja Jokohaman alueella noin 200 korealaista, mutta riippumattomien lähteiden mukaan lukumäärä on paljon suurempi, puhutaan jopa 6 000–8 000 kuolonuhrista. Korealaisten lisäksi surmattiin myös kiinalaisia sekä harvinaisempia murteita puhuvia japanilaisia, kuten Okinawan prefektuurista muuttaneita.


title: Suuri Kantōn maanjäristys

text: Japanin viranomaiset puolestaan käyttivät levottomuuksia päästäkseen eroon poliittisista vastustajistaan ja vallankumouksellisista aineksista. Heidän joukossaan oli lähinnä vasemmistolaisia ja työväenliikkeen aktiiveja. Tunnetuin on niin sanottu Amukasun tapaus, jossa keisarillisen armeijan luutnantti Masahiko Amakasu pidätti kaksi anarkistia sekä kuusivuotiaan pikkupojan. Heidän ruumiinsa löydettiin myöhemmin erääseen kaivoon heitettynä. Surmatuista Sakae Ōsugi oli yksi maan näkyvimmistä poliittisista aktivisteista ja Noe Itō puolestaan tunnettiin myös kirjailijana ja feministinä. Heidän lisäkseen poliisi ja armeija murhasi ainakin kymmenkunta ay-aktiivia. Vangittujen joukossa olivat myös anarkisti Fumiko Kaneko ja hänen kumppaninsa korealainen itsenäisyysaktivisti Park Yol.


title: Äänieriste

text: Äänieriste on äänen eristämiseksi tai vaimentamiseksi tarkoitettu ainekerros. Äänen eristäminen perustuu massaan, ilmatiiviyteen ja rakenteiden resonanssiin. Massivinen, painava rakenne eristää hyvin ääntä. Tähän perustuvat esimerkiksi ääntä eristävät rakennusten betoni-, harkko- ja tiilirakenteet. Kevyt rakenne voidaan rakentaa värähteleväksi, jolloin tuo rakenteen pienoinen muutos absorboi äänen energian. Tyypillisiä ovat erilaiset kevyet mineraalivillaeristeiset levyrakenteet.


title: Äänieriste

text: Pinnoista heijastuvan jälkikaiunnan vähentäminen on yksi ääneneristyksen muoto. Tyypillisesti tähän käytetään pintoihin kiinnitettäviä eristeitä, yleensä mineraalivilla- tai lastuhakelevyjä. Pintaan voidaan myös ruiskuttaa kuitumassaa. Jälkikaiunta-aikaa voidaan myös lyhentää rikkomalla pinnan muoto, jolloin heijastukset tapahtuvat epätasaisemmin, esimerkiksi asentamalla pintaan rei'itetty rakennuslevy.


title: Äänieriste

text: Äänen taajuus vaikuttaa melko paljon siihen, kuinka paljon sitä pystytään vaimentamaan. Matalat taajuudet ovat hankalammin vaimennettavissa, koska ne voivat siirtyä kulmienkin taakse samoin kuin bassokaiutin säteilee ääntä ympäriinsä.


title: Äänieriste

text: Betonirakenteet. Betonirakenteiden suuri pintamassa toimii erinomaisesti laajalla taajuusalueella äänieristeenä. Raskailla rakenteilla saavutetaan massalain alueella huomattavaa etua kevyisiin rakenteisiin nähden. Käytännössä betonirakenteet ovat erinomaisia vaimentamaan myös matalia taajuuksia.


title: Äänieriste

text: Puu. Puun ääneneristävyys on yleisesti ottaen heikko. Puun koinsidenssin rajataajuus on ääneneristyksen kannalta hankalalla alueella. Puuta ei tämän vuoksi käytetä yleisesti ääntä eristävänä materiaalina.


title: Äänieriste

text: Kipsilevy. Alle 15 mm kipsilevyjen ainevahvuuden käyttö perustuu osin ääniteknisiin ominaisuuksiin. Kipsilevyjä toisiinsa liitettäessä on huomioitava ääniteknisten ominaisuuksien muutokset. Levyjen liimaaminen toisiinsa muuttaa kipsilevyjen ääniteknistä käyttäytymistä. Koinsidenssin rajataajuuden muutos lähemmäksi korvan herkkyysaluetta, puheen alueelle, tuottaa ääneneristävyydeltään huonomman lopputuloksen, mikäli levyjen liittämisessä käytetään liimausta. Liimaaminen muuttaa koinsidenssin rajataajuuden 1200 Hz:n alueelle.


title: Äänieriste

text: Teräs. Erityisesti rakennepaksuudeltaan rajoitettuihin tiloihin voidaan harkita <4 mm ainevahvuisia teräslevyjä. Rakenteen pintamassaa saadaan helposti kasvatettua ja ääneneristävyyden parannusta matalien äänien taajuusalueella.


title: Äänieriste

text: Lasi. Koinsidenssitaajuuden pitämiseksi < 2000 Hz alueella ääntä eristävää lasia ei tehdä 6 mm ainevahvuutta paksummaksi. Laminoinnilla voidaan ääneneristävyyttä edelleen parantaa. Parvekelasituksella ja parvekkeen kalustamisella (absorboivat pinnat) saadaan alennettua äänitasoa < 10 dB.


title: Sähköeriste

text: Sähköneriste on aine, jossa elektronit pääsevät kulkemaan huonosti, eli sillä on suuri resistiivisyys ja vastaavaasti pieni sähkönjohtavuus. Sähköeriste tarkoittaa myös sähköteknistä komponenttia tai rakennetta, jolla virtapiirejä erotetaan galvaanisesti toisistaan tai ympäristöstä. Tunnetuimpia eristemateriaaleja ovat erilaiset muovit (muoviteipit), posliini, lasi, mica-kiille, lakat (käyttö sähkömoottori- ja muuntajakäämeissä), öljyt (käyttö muuntajissa) ja kaasu sähkökytkimissä. Lähes kaikki epämetallit ovat eristeitä, lukuun ottamatta esimerkiksi grafiittia.


title: Sähköeriste

text: Aineen sähköä eristävä ominaisuus johtuu liikkuvien varauksenkuljettajien puutteesta. Tyhjiössä tai ionisoitumattomassa kaasussa ei ole varattuja hiukkasia. Kiinteässä eristeaineessa ionit ovat sidottuja kidehilaan, jossa elektronirakenne on sellainen, ettei liikkuvia varauksenkuljettajia ole. Tämä tarkoittaa että elektronien valenssivyö on täynnä ja johtavuusvyö on energeettisesti niin korkealla, etteivät elektronit pysty nousemaan sinne. Jos jokin mekanismi synnyttää eristeeseen liikkuvia varauksenkuljettajia, niin eriste alkaa johtaa sähköä ja syntyy vuotovirta.


title: Sähköeriste

text: Kun ainetta käytetään sähköisenä eristeenä, tärkeitä ominaisuuksia ovat vuotovirran suuruus ja jännitteen kestävyys. Läpilyöntijännite on jännitearvo, jota eristekomponentti ei kestä vaadittua aikaa. Paksuilla eristeillä läpilyöntijännite on suunnilleen verrannollinen eristeen paksuuden logaritmiin.


title: Sähköeriste

text: Teoreettisessa mielessä eristeen tärkein ominaisuus on kyky polarisoitua sähköisesti: jos dielektrisestä aineesta koostuvan eristeen yli kytketään sähkökenttä, eristeeseen syntyy sähköinen polarisaatio. Tällöin eristeen molekyylien elektronit pyrkivät molekyylin ytimen toiselle puolelle siten, että ne vastustavat ulkoista sähkökenttää ja synnyttävät eristeen pinnoille sähkövarauksen. Tätä polarisaatiokykyä kuvataan aineen permittiivisyydellä.


title: Ellipsi (täsmennyssivu)

text: Ellipsi voi tarkoittaa seuraavia asioita:


title: Monacon Grand Prix 1993

text: Monacon Grand Prix 1993 oli Formula 1 -sarjan historian 538. osakilpailu ja 40. Monacon GP. Se ajettiin 23. toukokuuta Monacon ahtaalla katuradalla.


title: Monacon Grand Prix 1993

text: Ayrton Senna taisteli itsensä jo kuudetta kertaa urallaan Monacon GP:n voittajaksi ja otti samalla haltuunsa kilpailun voittoennätyksen.


title: Museokeskus Vapriikki

text: Museokeskus Vapriikki on Tampereella Tampellan kaupunginosassa Tammerkosken rannassa sijaitseva museokeskus, joka avattiin yleisölle syksyllä 1996. Vapriikin näyttelyt käsittelevät muun muassa Tampereen ja Pirkanmaan historiaa, luonnontieteitä, taidetta, teollisuutta ja tekniikkaa sekä arkeologiaa ja vieraita kulttuureita.


title: Museokeskus Vapriikki

text: Vapriikki on saanut nimensä ruotsinkielisestä tehdasta tarkoittavasta "fabrik"-sanasta. Museokeskus toimii Tampellan tehtaan entisessä verstaassa, jonka vanhimmat osat on rakennettu 1880-luvulla. Vapriikin noin 14 000 neliömetrin pinta-alasta puolet on varattu näyttelyille ja yleisötiloille. Loput tiloista on tarkoitettu keskuksen muulle toiminnalle, kuten tutkimukselle ja arkeologiselle työskentelylle.


title: Museokeskus Vapriikki

text: Vapriikki valittiin vuosisadan museoksi lokakuussa 2017 pidetyssä Vuosisadan Kulttuurigaalassa, joka oli osa Suomi 100 -juhlavuoden ohjelmistoa.


title: Museokeskus Vapriikki

text: Vapriikin yhteydessä sijaitsevat Kivimuseo, Mediamuseo Rupriikki, Nukkemuseo, Pirkanmaan maakuntamuseo, Postimuseo, Suomen Jääkiekkomuseo, Suomen pelimuseo ja Tampereen luonnontieteellinen museo.


title: Museokeskus Vapriikki

text: Aiemmin Vapriikissa ovat toimineet myös Tampereen nykytaiteen museo ja Kenkämuseo.


title: Museokeskus Vapriikki

text: Vapriikissa on aina yli kymmenen samanaikaista näyttelyä. Kivimuseon, Rupriikin, Nukkemuseon, Postimuseon, Jääkiekkomuseon, Pelimuseon ja Luonnontieteellisen museon perusnäyttelyt ovat jatkuvasti esillä; muita pysyväisluonteisia näyttelyitä ovat "Tammerkoski ja kosken kaupunki" sekä sisällissotaa käsittelevä "Tampere 1918". Museokeskuksessa järjestetään lisäksi vaihtuvia näyttelyitä, joista osa on kansainvälisiä.


title: Hadan

text: Hadan ( ja ) on maalaiskunta (nasleg) Suntarin piirin eteläosassa Sahan tasavallassa Venäjällä. Hadanin keskuskylä on Agdary, joka sijaitsee Viljuin varrella, 25 kilometriä piirikeskuksesta Suntarista etelään. Muut Hadanin kunnassa sijainneet kylät Tolon ja Ejikjar olivat lähes autioita jo vuonna 2000. Hadanissa harjoitetaan nautakarjan ja hevosten kasvatusta.


title: Hadan

text: Hadanin keskuskylässä Agdaryssä on kulttuuritalo, yhtenäiskoulu, terveyskeskus ja kauppa. Kylässä oli 600 asukasta vuonna 1989 ja 533 asukasta vuonna 2001. Se on perustettu vuonna 1931.


title: Maja Ivarsson

text: Maja Ivarsson (s. 2. lokakuuta 1979 Åhus, Skåne, Ruotsi) on ruotsalaisen indie-elektro-yhtye The Soundsin laulaja ja sanoittaja. Hän on tunnettu omaperäisestä äänestään ja näyttävästä live-esiintymisestään.


title: Maja Ivarsson

text: Noin kahdeksanvuotiaana Ivarsson aloitti karaten, thainyrkkeilyn ja potkunyrkkeilyn harrastamisen. Hän on soittanut käyrätorvea 8-vuotiaasta ja kitaraa 14-vuotiaasta. Hänellä on kolme tatuointia. Yksi niistä on muisto hänen isästään, joka oli merimies. Maja Ivarsson on biseksuaali


title: Oscar Pistorius

text: Oscar Leonard Carl Pistorius (s. 22. marraskuuta 1986 Pretoria, Etelä-Afrikka) on eteläafrikkalainen pikajuoksija, vammaisurheilija ja paralympialaisten voittaja. Pistorius voitti Ateenan paralympialaisissa 2004 kultaa 200 metrillä, Pekingin paralympialaisissa 2008 kultaa 100, 200 ja 400 metrillä, sekä Lontoon paralympialaisissa 2012 kultaa 400 metrillä ja 4×100 metrin viestissä. Hän osallistui myös Lontoon kesäolympialaisiin 2012.


title: Oscar Pistorius

text: Pistorius syntyi ilman kumpaakin pohjeluuta ja hänen molemmat jalkansa amputoitiin polven alapuolelta yhdentoista kuukauden iässä. Hän kilpailee pikajuoksussa polvien alapuolelle kiinnitettyjen joustavien hiilikuituproteesien avulla. Pistoriuksesta käytetään lempinimeä ”Blade Runner” ja myös nimitystä ”maailman nopein jalaton mies”.


title: Oscar Pistorius

text: Pistorius ampui tyttöystävänsä Reeva Steenkampin 14. helmikuuta 2013 kotonaan. Häntä syytettiin murhasta, ja hänet tuomittiin lokakuussa 2014 syytteestä poiketen törkeästä kuolemantuottamuksesta viideksi vuodeksi vankilaan. Syyttäjä valitti tuomiosta. Korkein oikeus antoi tuomionsa 3. joulukuuta 2015 ja totesi Pistoriuksen syyllistyneen murhaan.


title: Oscar Pistorius

text: Juoksuun Pistorius tutustui loukattuaan jalkansa rugbyssä. Hän alkoi juosta sprinttejä hiilikuituproteeseilla kuntoutusmielessä ja vain yhdeksän kuukautta myöhemmin hän osallistui Ateenan paralympialaisiin jossa voitti kultaa T44-luokassa 200 metrillä ja pronssia sadalla metrillä. Pekingin paralympialaisissa 2008 hän voitti kultaa 100, 200 ja 400 metrillä. Pistoriuksella on jalka-amputoitujen maailmanennätykset 100 metrin, 200 metrin ja 400 metrin juoksussa. Pistorius on osallistunut useasti Etelä-Afrikan yleisurheilun mestaruuskilpailuihin parhaana henkilökohtaisena sijoituksena toinen sija 400 metrin juoksussa vuodelta 2007.


title: Oscar Pistorius

text: Vuonna 2007 Pistorius ilmoitti haluavansa kilpailla Pekingin olympialaisissa 2008. IAAF ilmoitti tehtyjen tutkimuksien perusteella Pistoriuksen saavan proteeseistaan selvää hyötyä normaaleihin juoksijoihin verrattuna, eikä antanut hänelle oikeutta kilpailla Pekingissä. Toukokuussa 2008 kansainvälinen vetoomustuomioistuin CAS kuitenkin kumosi IAAF:n päätöksen ja antoi hänelle mahdollisuuden kilpailla olympialaisissa. Hänen olympiapaikkansa henkilökohtaiseen kilpailuun jäi haaveeksi, kun hän ei alittanut ennen kisoja 400 metrin A-rajaa 45,55.


title: Oscar Pistorius

text: Heinäkuussa 2011 Pistorius juoksi Lignanossa 400 metrillä ajan 45,07 ja alitti Daegun MM-kisojen A-rajan. Hänet valittiin Etelä-Afrikan kisajoukkueeseen 400 metrille ja 4 × 400 metrin viestiin. Daegussa hän selviytyi 400 metrillä välieriin. 4 × 400 metrin viestissä hän juoksi alkuerissä. Kansainvälisen Yleisurheiluliiton määräyksestä hän juoksi viestin avausosuuden. IAAF:n mukaan muun osuuden juokseminen olisi saattanut aiheuttaa vaaratilanteita vaihdon yhteydessä. Ensimmäisessä vaihdossa jokainen joukkue on vielä omalla radallaan. Alkuerissä Etelä-Afrikka juoksi maansa ennätyksen 2.59,21. Loppukilpailussa hänen tilalleen tuli 400 metrin aitajuoksija L. J. van Zyl ja Etelä-Afrikan joukkue sijoittui kilpailussa toiseksi ajalla 2.59,87. Vuoden 2012 Afrikan-mestaruuskilpailuissa Porto-Novossa Pistorius sijoittui 400 metrin juoksussa toiseksi ajalla 45,52.


title: Oscar Pistorius

text: Pistorius juoksi Lontoon olympialaisissa 2012 4 × 400 metrin loppukilpailussa Etelä-Afrikan joukkueessa. Etelä-Afrikka jäi kahdeksanneksi. Pistorius pääsi myös 400 metrillä välieriin alkuerien ajalla 45,44. Hän karsiutui 400 metrin finaalista ajalla 46,54 sijoittuen välierässään kahdeksanneksi.


title: Oscar Pistorius

text: Pistoriuksen käyttämät juoksuproteesit ovat aiheuttaneet kiistaa urheilupiireissä. Vastustajien mielestä hän saa hiilikuituproteeseista etua verrattuna omilla jaloillaan juokseviin. Väitteiden mukaan proteesi mahdollistaa muun muassa pidemmän askelpituuden. Pistorius itse on painottanut, ettei proteesi anna koskaan takaisin kaikkea energiaa, jota sille annetaan. Hän myös sanoo, että joustavilla hiilikuituproteeseilla on juostu jo 15 vuotta ja hän on ensimmäinen, joka pystyy kilpailemaan tavallisten juoksijoiden kanssa.


title: Oscar Pistorius

text: IAAF esitti keväällä 2007 teknisten apuvälineiden käyttöön sääntömuutosta, joka tekisi Pistoriuksen käyttämät proteesit kielletyiksi. Myöhemmin IAAF salli Pistoriuksen osallistua muun muassa kultaisen liigan kilpailuun Roomassa, missä hän juoksi 400 metrin B-erässä toiseksi ajalla 46,90. Pistorius kilpaili myös Sheffieldissä 15. heinäkuuta 2007, missä hän sateisessa säässä jäi juoksun viimeiseksi ajalla 47,65 ja lopulta hänet hylättiin ratarikon vuoksi. Niin Rooman kuin Sheffieldin juoksut olivat osa IAAF:n tutkimuksia. Pistoriuksen Rooman juoksu kuvattiin kahdella tarkalla kameralla ja kuvatun videon perusteella Pistoriuksen askelpituus oli sama kuin juoksun voittajalla, mutta IAAF:n tutkimusten perusteella hänen proteesinsa ilmanvastus on pienempi kuin normaalin jalan.


title: Oscar Pistorius

text: IAAF kutsui Pistoriuksen tarkempiin testeihin. Testit tehtiin 12.–13. marraskuuta 2007 Kölnin yliopiston biomekaniikan laitoksella Saksassa. Testeissä oli mukana kuusi Pistoriuksen tasoista normaalijuoksijaa, joiden tuloksiin Pistoriuksen testituloksia verrattiin. Testeissä tutkittiin muun muassa Pistoriuksen hapenkulutusta ja kuvattiin tarkoin hänen juoksuaan. Myös hänen proteesejaan tutkittiin. Testit tehneen professori Peter Bruggemannin mukaan Pistorius saa huomattavaa etua proteeseistaan.


title: Oscar Pistorius

text: IAAF julkaisi oman raporttinsa testeistä 14. tammikuuta 2008. IAAF:n mukaan Pistorius saa selvää etua proteeseistaan ja siten rikkoo IAAF:n kilpailusääntöjen kohtaa 144.2 jossa kielletään epäreilua hyötyä antavien keinotekoisten apuvälineiden käyttö. Pistorius valitti päätöksestä ja toukokuussa 2008 CAS kumosi IAAF:n päätöksen ja antoi hänelle mahdollisuuden kilpailla Pekingin olympialaisissa. Pistoriuksen olisi pitänyt alittaa kesäolympialaisten karsintaraja päästäkseen henkilökohtaiseen 400 metrin kilpailuun. Pekingin olympialaisten A-raja oli 45,55 ja B-raja 45,95. Pistoriuksen 400 metrin ennätys toukokuussa 2008 oli 46,34.


title: Oscar Pistorius

text: Loppuvuodesta 2009 tehty Peter Weyandin ja Matthew Bundlen tutkimus päätyi tulokseen, että proteesien avulla Pistorius juoksee 400 metriä kymmenen sekuntia nopeammin kuin ilman apuelintensä kimmo-ominaisuuksia.


title: Oscar Pistorius

text: Pistorius ampui tyttöystävänsä Reeva Steenkampin 14. helmikuuta 2013 kotonaan. Syyttäjä Gerrie Nelin mukaan Pistorius ampui Steenkampia kohti neljä kertaa. Kolme laukauksista osui naiseen. Syyttäjän mukaan Steenkamp oli lukitun oven takana kylpyhuoneessa ja Pistorius ampui oven läpi. Pistorius kiisti murhan. Puolustusasianajaja Barry Rouxin mukaan Pistorius luuli ampuvansa murtovarasta.


title: Oscar Pistorius

text: Murhasta seuranneessa poliisitutkinnassa Pistoriuksen kotoa löytyi dopingaineita, ja häntä epäiltiin murhan lisäksi dopingin käytöstä. Mikäli hänet todetaan syylliseksi dopingrikkomukseen, hän menettää Lontoon paralympialaisten kulta- ja hopeamitalinsa.


title: Oscar Pistorius

text: Pistoriuksen murhaoikeudenkäynti alkoi 3. maaliskuuta 2014. Pistorius sanoi olevansa syytön murhaan. Lokakuussa 2014 hänet tuomittiin törkeästä kuolemantuottamuksesta viideksi vuodeksi vankilaan. Pistorius aloitti vankeusrangaistuksensa kärsimisen 21. lokakuuta. Syyttäjä aikoi valittaa tuomiosta.


title: Oscar Pistorius

text: Syyttäjän tekemä valitus johti asian uudelleenkäsittelyyn, jonka tuomio luettiin 3. joulukuuta 2015. Alkuperäisestä tuomiosta vastannut tuomari teki oikeudenkäynnissä lainopillisen virheen ja tulkitsi esitettyjä todisteita väärin, joten korkeimnan oikeuden tuomari totesi aiemman tuomion virheelliseksi ja julisti Pistoriuksen syylliseksi murhaan.


title: Oscar Pistorius

text: Marraskuussa 2017 asiaa käsiteltiin Etelä-Afrikan korkeimmassa vetoomustuomioistuimessa ja Pistorius tuomittiin 15 vuodeksi vankeuteen, josta Pistorius istuu 13 vuotta ja viisi kuukautta, koska hänen jo suorittamansa aika otettiin tuomiossa huomioon. Hän voi vielä viedä asiansa perustuslailliseen oikeusistuimeen, joka on Etelä-Afrikan korkein oikeusaste.


title: Teen Titans

text: Teen Titans on Sam Registerin ja Glen Murakamin luoma yhdysvaltalainen 65-osainen animaatiosarja, joka perustuu DC Comicsin ryhmään Teinititaanit. Useat tarinat perustuivat 1980-luvun Teinititaanien sarjakuvasarjaan "The New Teen Titans", jonka tekivät Marv Wolfman ja George Pérez. Sarjaa näytettiin ensi kerran yhdysvalloissa Cartoon Network -kanavalla 19. heinäkuuta] 2003. Skandinaviassa sarja esitettiin ensi kerran 13. tammikuuta 2006 Cartoon Networkilla, jossa sarjaa esitettiin neljän tuotantokauden verran.


title: Teen Titans

text: Sarja oli piirrostyyliltään animea muistuttava Amerikanimea, jossa jaksot olivat erittäin vaihtelevia aina lapsellisista hyvinkin synkkiin tarinoihin. Toiminnan lisäksi sarjassa keskityttiin sankareiden välisiin ystävyyssuhteisiin.


title: Teen Titans

text: Teinititaanien ryhmän muodostavat viisi sankaria, joiden luonteen piirteet olivat hyvin selkeitä. Robin; titaanien selkeä johtaja, joka on hyvin omistautunut ja usein tiukka tehtävien suhteen, Kyborgi; puoliksi metallinen ihminen, joka toimii pääasiassa ryhmänsä mekaanikkona ja teknisen asian osaajana, Tähtituli; vieraalta planeetalta tullut monesti naiivi sankaritar, jolle maan tavat ovat todella omituisia, Raven; salaperäinen ja synkkä tyttö, jonka isä on demoni ja lopuksi Petopoika, joka toimii ryhmänsä viihdyttäjänä ja jolle kaikista tilanteista löytyy huumoria kerrottavaksi. Tämä viisikko asustaa T-kirjaimen muotoisessa tornissa, jossa he valvovat länsirannikolla sijaitsevaa Jump Cityä.


title: Teen Titans

text: Ensimmäinen ja toinen tuotantokausi keskittyi pääasiassa yhteen pahikseen Sladeen, joka yritti ensimmäisellä kaudella saada Robinista hänen oppipoikansa ja toisella kaudella Terra sai kokea samankaltaisen kohtalon, jonka tarina perustui "Judas Contract" tarinaan. Myös H.I.V.E akatemia ja sen pääpahikset Jinx, Gizmo ja Mammoth esiteltiin ensimmäisellä kaudella, jotka esiintyivät enemmän sarjan edetessä kohti viimeistä tuotanto kautta.


title: Teen Titans

text: Sladen poistuttua hetkeksi tarinoista, kolmas kausi esitteli Teinititaanien uuden pääuhan Brother Bloodin. Hänestä oli tullut H.I.V.E akatemian uusi johtaja ja mielenhallinta kykynsä ansiosta onnistui helposti hallitsemaan oppilaitaan. Kun edellisillä kausilla Slade oli kiinnostunut yhdestä Teinititaanista myös Brother Blood jakoi saman piirteen hänen kanssaan. Kyborgi sai Bloodin mielenkiinnon heräämään, kun tämä oli ainut, joka ei kokenut mitään vaikutusta hänen mielenhallintaansa ja epätoivossaan Brother Blood muutti itsensä Kyborgin kaltaiseksi. Neljästuotankausi perustui toisen kauden tavoin sarjakuvan tarinaan nimeltä "Terror of Trigon", jossa paholainen nimeltä Trigon oli saapumassa valloittamaan maailman. Sarjan päätöskaudella Teinititaanit saivat vastaansa ryhmän nimeltä Brotherhood of Evil ja H. I. V. E. Five, jossa heidän ensimmäiset viholliset Jinx, Gizmo ja Mammoth olivat saaneet kerättyä oman ryhmänsä. Sarjan aikana esiintyi myös muita supersankareita, kuten Vesipoika, Speedy, Bumblebee ja Poika Salama.


title: Teen Titans

text:
Sarjasta ilmestyi myös elokuva vuonna 2006 nimeltään "", joka myöhemmin julkaistiin DVD:lle yhdysvalloissa vuonna 2007.
Tammikuussa 2009 IGN-sivuston laatiman sadan parhaan animaatiosarjan listan mukaan "Teen Titans" on sijalla 83.


title: Teen Titans

text: Sarjan pohjalta julkaistiin "Teen Titans Go!" -sarjakuva, joka alkoi marraskuussa 2003 ja sarjakuvan kirjoittajan J. Torresin mukaan sarja kesti yhteensä 50 numeroa. Sen viimeinen numero ilmestyi joulukuussa 2007.


title: Teen Titans

text: Sarja ei voittanut yhtään palkintoa, mutta se sai yhteensä neljä ehdokkuutta.


title: Hepokatit

text: Hepokatit ("Tettigoniidae") on suorasiipisten heimo, johon kuuluu keskikokoisia tai suurehkoja hyppiviä hyönteisiä. Hepokattien heimoon kuuluu yli 6 400 lajia. Hepokatit eivät samankaltaisesta ulkonäöstään huolimatta ole kovin läheistä sukua heinäsirkkojen kanssa, vaan polveutuvat varhaisemmasta yhteisestä kantamuodosta oikeiden sirkkojen kanssa. Käsiteltäessä ne voivat purra varsin kipeästi.


title: Hepokatit

text: Hepokatit ovat yleensä vihreitä. Lajien tuntosarvet ovat yleensä vartaloa pidemmät, millä perusteella ne on helppoa erottaa heinäsirkoista, joiden tuntosarvet ovat aina lyhyet. Hepokatin pitkät takajalat ovat tavallisesti reiden ja säären muodostamassa kolmiomaisessa asennossa; heinäsirkat taas pitävät takajalkojaan supussa siten, että reisi ja sääri ovat tiukasti yhdessä. Monet hepokattilajit muistuttavat ulkonäöltään kasvien lehtiä.


title: Hepokatit

text: Voimakkailla takaraajoillaan hepokatit voivat tehdä pitkiä hyppyjä. Myös hyppylihasten kiinnittymiseltään hepokatit poikkeavat heinäsirkoista.


title: Hepokatit

text: Hepokateilla on sekä lennin- että peitinsiivet.


title: Hepokatit

text: Hepokatit ovat levinneet laajalle maapallolla. Eniten niitä löytyy tropiikista, mutta myös lauhkealta vyöhykkeeltä voi tavata joitain lajeja.


title: Hepokatit

text: Hepokattinaaraiden takaruumiin kärjessä on tavallisesti suurikokoinen munanasetin. Naaraat munivat yleensä kasvien varsien ja lehtien sisälle tai pinnalle, joskus myös maahan. Hepokatit eivät muni koskaan munakotelon sisään, toisin kuin heinäsirkat.


title: Hepokatit

text: Nuoret hepokatit ovat siivettömiä, mutta muutoin aikuisten yksilöiden kaltaisia. Hepokatit aikuistuvat luotuaan nahkansa 5–10 kertaa, mihin kuluu aikaa parista viikosta useaan kuukauteen.


title: Hepokatit

text: Hepokateista useimmat ovat kokonaan tai osittain yöeläjiä.


title: Hepokatit

text: Lähes kaikkien lajien koiraat pystyvät ääntelemään hankaamalla oikean etusiiven takareunaa vasemmassa etusiivessä olevaa hammasriviä vasten. Hepokattien ääntely on erittäin korkeaa ja koostuu pääasiassa ultraäänistä. Joidenkin lajien ääntely on kokonaan ihmisten kuuloalueella, toisten kokonaan sen yläpuolella. Eräiden lajien yksilöt pystyvät synkronoimaan laulunsa, joten syntyy huomattavia "laulukuoroja".


title: Hepokatit

text: Hepokatit syövät ravinnokseen kasveja tai pieniä eläimiä. Useimmat lajit kumpiakin. Eläimistä hepokatit voivat syödä toisia hyönteisiä, etanoita tai jopa selkärankaisia, kuten pieniä liskoja tai käärmeitä.


title: Hepokatit

text: Suomessa tavattuja "Tettigoniidae" -heimon lajeja:


title: Mandy Smith

text: Mandy Smith (oik. Amanda Louise Smith, s. 17. heinäkuuta 1970) on brittiläinen poptähti, entinen malli ja näyttelijä.


title: Mandy Smith

text:
Mandy alkoi seurustella vuonna 1983 The Rolling Stones -basisti Bill Wymanin kanssa, vaikka tuolloin hänellä oli ikää vain 13 vuotta.
Myöhemmin vuonna 1989 pari astui avioon, mutta liitto ajautui karille jo vuonna 1991.
Samaan aikaan Wymanin poika oli kihloissa Mandyn äidin kanssa, joka oli tuolloin 46-vuotias, mutta heidän suhteensa ei kestänyt pitkään.


title: Mandy Smith

text:
Mandy allekirjoitti vuonna 1987 levytyssopimuksen Pete Watermanin omistaman PWL Recordsin kanssa, josta tuloksena syntyi debyyttilevy "Mandy". Singleinä albumilta julkaistiin kappaleet "I Just Can’t Wait", "Victim of Pleasure", "Positive Reaction", "Boys and Girls" sekä "Say It’s Love (Love House)". Parhaiten näistä singleistä menestyi Victim of Pleasure sekä Boys and Girls.
Mandy Smith myös levytti alkuperäisen version "Got to Be Certain" -kappaleesta, jonka Kylie Minogue myöhemmin levytti debyyttialbumilleen "Kylie". 80-ja 90-luvulla Mandy esiintyi erinäisissä brittiläisissä TV-sarjoissa sekä muutamassa elokuvapätkässäkin, mutta valkokankaalla hän ei menestystä saavuttanut.


title: Mandy Smith

text:
Vuonna 1993 Mandy meni naimisiin jalkapalloilija Pat van den Hauwen kanssa, mutta tämäkin liitto päättyi kahden vuoden jälkeen.
Vuonna 2001 hän kihlautui lyhytaikaisesti Ian Mosbyn kanssa, jolle myös synnytti pojan Max Harrison Mosbyn.


title: Mandy Smith

text: Mandy julkaisi vuonna 2003 "Greatest Hits" -albumin, jolla oli lähes kaikki debyyttilevyn raidat, muutaman julkaisemattoman Stock Aitken Waterman -raidan sekä kaksi uutta kappaletta. Mandyn musikaalinen ura ei ole näyttänyt noususuuntaa keskinkertaisesti menestyneen debyytin jälkeen.


title: Mandy Smith

text: Vuonna 2009 Pete Watermanin omistama PWL Records julkaisi Mandyn debyyttialbumin maailmanlaajuisesti uudestaan remasteroituna versiona, jossa on mukana sinkkujen B-puolia, muita harvinaisuuksia ja remixejä vuosilta 1987–1989.


title: Jukka Pitkänen

text: Jukka Tapani Pitkänen (s. 13. kesäkuuta 1960 Toijala) on suomalainen näyttelijä. Hän on näytellyt useissa televisiosarjoissa, muun muassa Pekka Halosta sarjassa "Venny" sekä Ahti Kiiskeä Maalaiskomedia-sarjoissa. Maaliskuussa 2010 hän esitti "Salatuissa elämissä" yksityisetsivää, jonka sukunimi oli Hirvonen. Pitkänen on koulutukseltaan teatteritaiteen maisteri, hän valmistui vuonna 1985. Pitkäsellä on myös opintoja Actor's Centressä vuodelta 1995.


title: Jukka Pitkänen

text: Jukka Pitkänen on naimisissa Katarina McAlesterin kanssa. Heillä on kaksi lasta.


title: Hedeby

text: Hedeby (, ) oli viikinkiaikainen tanskalainen kaupunki. Se oli aikoinaan huomattava Euroopan, Lähi-Idän ja Aasian välisen kaupan risteyspaikka.


title: Hedeby

text:
Hedeby sijaitsi Itämeren lahden, Schlein, pohjukassa Jyllannin niemimaan eteläosassa. Nykyisin paikka sijaitsee Saksan pohjoisimman osavaltion, Schleswig-Holsteinin alueella Tanskan menetettyä Schleswigin alue ja näin myös Hedebyn seutu toisessa Schleswigin sodassa Preussille vuonna 1864.
Hedeby mainitaan ensimmäisen kerran frankkilaisessa Einhardin kronikassa vuonna 804. Se lienee kuitenkin perustettu jo 700-luvulla . Kukoistusaikanaan se oli merkittävä kauppapaikka ja Pohjoismaiden suurin kaupunki. Hedebyssä käytiin kauppaa muun muassa orjilla, turkiksilla, tekstiileillä, raudalla ja aseilla. Kaupungissa oli myös kehittynyttä käsityötuotantoa..


title: Hedeby

text: Tanskan kuningas Godfred otti Hedebyn 800-luvulla tukikohdakseen vastustaessaan pohjoiseen työntyviä frankkeja. Hedebyn asema vahvistui, kun Godfred poltti kaupungin kilpailijan Rericin – sittemmin Lyypekki – sataman, koska siellä asuneet sorbit olivat tukeneet frankkeja. Godfred myös kunnosti Jyllannin halki rakennetun puolustusvallin, Danevirken.


title: Hedeby

text: Ruotsalainen viikinkipäällikkö Olav valloitti Hedebyn noin vuonna 900 ja perusti sen ympärille Etelä-Jyllantiin oman valtakuntansa. Vuonna 934 Saksan kuningas Henrik I Linnustaja valloitti Hedebyn ja alisti Olavin pojan Gnupan vasallikseen. Henrik myös pakkokäännytti tämän kristityksi. Gorm Vanha valloitti kuitenkin muutaman vuoden jälkeen Hedebyn viikinkivaltion. Saksan kuningas Otto II puolestaan valloitti koko Etelä-Jyllannin vuonna 974. Harald Sinihammas onnistui vielä valloittamaan Hedebyn takaisin Tanskalle vuonna 983, mutta kaupunki liitettiin lopulta Schleswigiin vuonna 1050.


title: Hedeby

text: Vendit tuhosivat Hedebyn vuonna 1066. Samana vuonna käytiin myös Stamfordin sillan taistelu, jota joskus pidetään viikinkiajan päätepisteenä.


title: Hedeby

text: Alueelta löydettiin vuonna 1908 viikinkiaikainen venehauta. Hedebyn alueelle, nykyiseen Busdorfiin, on rakennettu viikinkimuseo


title: Ei voi olla totta

text: Ei voi olla totta () on vuonna 2001 ensi-iltansa saanut komediaelokuva. Elokuvan on ohjannut James B. Rogers, ja sen pääosissa ovat Chris Klein ja Heather Graham.


title: Ei voi olla totta

text: Elokuva kertoo Gillystä, joka ei tunne vanhempiaan. Niinpä hän on palkannut etsivän etsimään oikeat vanhempansa. Samoihin aikoihin Gilly tutustuu kauniiseen Josephineen eikä mene kauankaan, kun he rakastuvat. Pian Gilly saa tietää vanhemmistaan ja saa selville, että hänen vanhempansa ovat Josephinen vanhemmat ja että Josephine on siten Gillyn sisko. Seksiä harrastaneen sisarusten huhu leviää nopeasti, ja Josephine muuttaa häpeissään pois. Gilly taas jää asumaan vanhempiensa luokse. Pian oven taakse ilmestyy mies, joka väittää olevansa Gillyn vanhempien lapsi. Vanhemmat uskovat häntä ja ajavat Gillyn pois. Silloin Gilly tajuaa, ettei Josephine olekaan hänen siskonsa ja lähtee kertomaan sitä Josephinelle, joka on menossa jo uusiin naimisiin.


title: Raitotie

text: Raitotie on Oulun kaupungin alueella kulkeva liikenteellisesti merkittävä tie. Se johtaa itä-länsisuunnassa Hiukkavaarasta Ruskon, Kuivasjärven ja Ritaharjun kautta Pateniemeen yhdistäen toisiinsa valtatien 20, valtatien 4, Ruskon teollisuusalueet sekä seututien 847. Tie palvelee Pateniemen, Kaijonharjun sekä Korvensuoran suuralueiden liikennettä. Tien pituus on noin 13 kilometriä.


title: Raitotie

text: Tieluokitukseltaan Raitotie on osaksi valtion omistamaa paikallistietä ja osaksi Oulun kaupungin omistamaa katua.


title: Raitotie

text: Vuonna 1993 Raitotiellä Pateniemessä sijainnut Oulun–Tornion rautatien tasoristeys muutettiin alikuluksi. Samalla tien linjausta muutettiin siirtämällä tie alkuperäistä etelämmäksi, jolloin molemmin puolin rataa tasoristeyksen kohdalla olleet kaksoismutkat poistuivat. Nykyinen rautatiealueen rajalle päättyvä Eeralantie on osa Raitotien alkuperäistä linjausta.


title: Raitotie

text: Vuosina 2017–2018 Raitotietä jatkettiin Hiukkavaaran kautta Poikkimaantielle, jolloin Oululle muodostui yhtenäinen kehätie. Rakennustyöt alkoivat marraskuussa 2017, ja uusi tie avattiin liikenteelle 10. syyskuuta 2018.


title: Flight of the Phoenix

text: Flight of the Phoenix (televisioesityksessä "Flight of the Phoenix – Aavikkolento") on vuonna 2004 ensi-iltansa saanut toimintaelokuva. Elokuvan on ohjannut John Moore ja pääosissa ovat Dennis Quaid sekä Tyrese Gibson. Elokuva on uudelleenfilmatisointi vuoden 1965 elokuvasta "Aavikkolento".


title: Flight of the Phoenix

text: Elokuva kertoo Frank Townsista, rahtikoneen kuljettajasta, joka on hakemassa epäonnisia öljynporaajia Mongoliasta. Kone törmää yllättäen turbulenssimyrskyyn, ja porukan täytyy tehdä pakkolasku keskelle autiomaata. Niinpä epäonninen porukka alkaa korjata konetta ja yrittää saada sen lentokuntoon.


title: NBA:n varaustilaisuus 2007

text: NBA:n vuoden 2007 pidettiin 28. kesäkuuta 2007 Madison Square Gardenin WaMu Theaterissa, New Yorkin New Yorkissa. Tilaisuus televisioitiin 115 maahan. Tässä varaustilaisuudessa NBA:n ("National Basketball Association") joukkueet valitsivat vuorotellen yhdysvaltalaisia amatööristatuksen yliopistopelaajia sekä muita varauskelpoisia pelaajia ulkomaalaiset pelaajat mukaan lukien.


title: NBA:n varaustilaisuus 2007

text: Yhden vuoden Ohion osavaltionyliopistossa pelannut yhdysvaltalainen Greg Oden oli tilaisuuden . Odenin varasi Portland Trail Blazers, joka voitti myös vuoroarvonnan. Oden ei kuitenkaan pelannut kaudella 2007–2008 jouduttuaan oikean polven nivelen mikromurtumamenetelmäleikkaukseen ennen kauden alkua. Seattle SuperSonics varasi toisella varausvuorolla myös yhden vuoden opiskelijan, Texasin yliopiston Kevin Durantin, joka voitti kaudella 2007–2008 palkinnon. Oden–Durant-kaksikko oli ensimmäinen kerta, kun kaksi ensimmäistä varausta tehtiin vain yhden vuoden opiskelleille pelaajille. Atlanta Hawks varasi kolmannella vuorolla Al Horfordin, NBA:ssa pelanneen Tito Horfordin pojan. Kolmesta kärkivarauksesta vain Durant ja Horford nousivat sarjan tähdistöön, kun Oden kävi läpi useita leikkauksia molempiin polviinsa vuosien 2008–2010 välillä pelaten kyseisenä ajanjaksona vain 82 ottelua.


title: NBA:n varaustilaisuus 2007

text: Varaustilaisuutta seuranneena yönä Seattle SuperSonics vaihtoi seitsenkertaisen Ray Allenin sekä 35:ntena varatun Glen Davisin Boston Celticsiin saaden Delonte Westin, Wally Szczerbiakin ja viidentenä varatun Jeff Greenin. Portland Trail Blazers ja New York Knicks tekivät myös usean pelaajan kaupan, jossa Zach Randolph siirtyi Knicksiin ja Steve Francis Trail Blazersiin. Näiden kahden lisäksi varauspäivänä tehtiin .


title: NBA:n varaustilaisuus 2007

text: Vuoden 2007 varaustilaisuus oli ensimmäinen, jossa kärkikymmenikössä varattiin kolme pelaajaa samasta yliopistosta (Florida). Floridan, NCAA-koripallon I-divisioonan vuoden 2007 mestarin, pelaajia varattiin yhteensä viisi kappaletta, millä Florida sivusi kaksikierroksisissa varaustilaisuuksissa Connecticutin yliopiston vuoden 2006 ennätystä. Florida liittyi näin Connecticut mukaan luettuna tuolloin niiden yhdeksän muun yliopiston joukkoon, joista oli varattu viisi pelaajaa yksittäisessä varaustilaisuudessa. Vain UNLV:sta oli varattu enemmän pelaajia, yhteensä kuusi, mutta tuolloin varauskierroksia oli kahdeksan nykyisen kahden sijaan. Viisi aikaisemmin samana vuonna NCAA:n loppuottelussa pelannutta varattiin kärkikymmenikössä; kolme pelaajaa Floridasta ja kaksi finaalin hävinneestä Ohion osavaltionyliopistosta. Vuoden 2007 varaustilaisuus sisälsi myös siihen mennessä ennätykselliset kahdeksan vain yhden vuoden yliopistossa opiskelleen pelaajan () varausta ensimmäisellä kierroksella. 60 varatusta pelaajasta kahdeksan oli opiskellut yliopistossa vuoden, viisi kaksi vuotta, 14 kolme ja 20 neljä vuotta. 13 ei-pohjoisamerikkalaista pelaajaa eivät olleet pelanneet yhdysvaltalaisissa yliopistoissa. Cleveland Cavaliers, Denver Nuggets, Indiana Pacers ja Toronto Raptors olivat ainoat joukkueet, joilla ei ollut varausvuoroa vuoden 2007 tilaisuudessa, mutta Indiana ja Toronto hankkivat kumpikin varatun pelaajan pelioikeuden tilaisuuden jälkeen.


title: NBA:n varaustilaisuus 2007

text: Vuonna 2007 varatuista pelaajista menestyneimpiä ovat olleet Kevin Durant (2. varaus), Marc Gasol (48.) ja Joakim Noah (9.). Näiden kolmen pelaajan lisäksi myös Al Horford (3.) on pelannut ssa. Gabonin Stéphane Lasmesta (46.) tuli maansa ensimmäinen NBA-varaus ja suomalaisesta Petteri Koposesta (30.) maansa ensimmäinen ensimmäisellä kierroksella varattu pelaaja.


title: NBA:n varaustilaisuus 2007

text: Seuraavat vuoden 2007 tilaisuudessa varaamatta jääneet pelaajat ovat pelanneet NBA:ssa.


title: NBA:n varaustilaisuus 2007

text: Seuraavat vuonna 2007 varattuja pelaajia koskeneet siirrot tehtiin varaustilaisuuspäivänä.


title: Elävä kirkko

text: Elävä kirkko () oli Venäjän vallankumouksen jälkeen syntynyt Venäjän ortodoksisen kirkon eräänlainen oppositioryhmittymä 1920-1940-luvuilla.


title: Elävä kirkko

text: Vallankumouksen lähdettyä vuonna 1921 toden teolla käyntiin ortodoksisen kirkon olot muuttuivat todella tukaliksi.


title: Elävä kirkko

text: Eräs vaikeimpia pulmia oli erityistä hajaannusta aiheuttaneen, uusien vallanpitäjien kanssa yhteistyöhön pyrkineen ns. Elävän kirkon toiminta ja kannanotot. Patriarkaatin edustajat puolestaan kannattivat passiivista vastarintaa.


title: Elävä kirkko

text: Elävä kirkko ei kuitenkaan päässyt yksimielisyyteen menettelytavoista vaan hajosi jo vuonna 1922 kolmeksi pääsuunnaksi: Elävä kirkko, Varhaisapostolinen liike ja Kirkon uuden elvyttämisen neuvosto.


title: Elävä kirkko

text: Erot olivat huomattavia: Elävä kirkko halusi parantaa erityisesti alemman papiston asemaa, Varhaisapostolinen liike taas tuoda kirkon lähemmäs kansaa. Yhteistä molemmille oli luostarilaitoksen torjuminen, minkä taas Kirkon uuden elvyttämisen neuvosto halusi säilyttää jos kohta uudistaa sen hengellisesti. Kesällä 1923 Elävä kirkko järjesti uuden paikalliskonsiilin, jonka päätöksiin kuului mm. lähestyä entistä enemmän neuvostovaltaa.


title: Elävä kirkko

text: Patriarkka Tihon tuomittiin menettämään niin munkkiutensa jos pappeutensakin sekä patriarkan asemansa. Samoin luostarilaitos päätettiin lakkauttaa, sallia piispojen avioliitto ja leskeksi jääneiden toinen avioliitto. Kirkon johtoon perustettiin 18-henkinen Ylin kirkkoneuvosto.


title: Elävä kirkko

text: 4. toukokuuta 1923 lähetystö saapui kertomaan asiat Tihonille Donskoin luostariin – mutta itsepäinen patriarkka kieltäytyi hyväksymästä mitään päätöksistä. Sen sijaan hän alkoikin korjata asennettaan samansuuntaiseksi kuin Elävän kirkon ja antoi lausunnon korkeimmalle oikeudelle. Tässä hän totesi aiemman asenteensa olleen neuvostovastainen, ilmoitti katuvansa ja korjanneensa asenteensa. Kirjoitus julkaistiin IZVESTIJA – lehdessä 27.kesäkuuta 1923 eli kaksi päivää patriarkan vapauttamisen jälkeen.


title: Elävä kirkko

text: Heti vapauduttuaan vuonna 1923 patriarkka Tihon lähetti papistolle ja maallikoille paimenkirjeen. Niissä hän kertoi mielenmuutoksestaan valtiovallan suhteen ja ottavansa jälleen vallan jonka oli siirtänyt väliaikaisesti metropoliitta Agafangelille. Samalla hän myös kumosi Elävän kirkon kirkolliskokouksen päätökset pätemättömiksi ja syytti näitä laillisen esivallan vastustamisesta.


title: Elävä kirkko

text: Elävä kirkko vastasi elokuussa 1923 syyttämällä Tihonia mustasotnialaiseksi taantumukselliseksi. Seuraavana päivänä IZVESTIJA -lehti, jossa syytökset oli julkaistu, kertoi Elävän kirkon eri osien yhtyneen uudeksi "Venäjän ortodoksiseksi kirkoksi", jonka toimintaohjeeksi määriteltiin Elävän kirkon kevään 1923 konsiilin päätökset.


title: Elävä kirkko

text: Samalla lakkautettiin Ylin kirkkoneuvosto ja valittiin uusi Pyhä Synodi, jonka johtoon valittiin Koko Venäjän Metropoliittana ensin Nižni-Novgorodin arkkipiispa Jevdokim (Meštšerski), heinäkuussa 1925 Rjazanin metropoliitta Veniam (Muratovski) ja hänen jälkeensä Tulan metropoliitta Vitali (Vvedenski), joka palasi patriarkan kirkon yhteyteen elokuussa 1941. Uusi Synodi alkoi julkaista omaa lehteään. Konstantinopolin ja Aleksandrian patriarkkojen lähettiläiden läsnäolo kokouksessa antoi kirkko-oikeudellisesti laillisen perustan. Asiaan sotkeutui vielä maanpakolaisten perustama Karlovcin synodi.


title: Elävä kirkko

text: Tuloksena oli kolme Venäjän ortodoksista kirkkoa, joista jokainen piti itseään ainoana oikeana – mikä tilanne ei miellyttänyt ensinkään mitään osapuolista. Karlovcilaiset työnnettiin kylmästi sivuun kun Tihon ja Jevdokim aloittivat valta- ja valtiosuhdekiistan ratkaisemisen. Vaikka neuvottelut kariutuivat, niin vielä elokuussa 1924 Tiihon uskoi sovinnon mahdollisuuteen.


title: Elävä kirkko

text: Sittemmin Stalinin käskystä maanpakoon ajettu ja siellä tapettu vallankumouksen voimamies, välitöntä maailmanvallankumousta vaatinut Lev Trotski käytti menestyksekkäästi hajaannusta hyväkseen: se oli kommunistien klassisen "hajota ja hallitse" –taktiikan mukaista. Hän tiesi, että Elävän kirkon sisällä olevat neuvostomieliset papit auttaisivat häntä suunnitellussa kirkon omaisuuden takavarikoinnissa.


title: Elävä kirkko

text: Lopputuloksena oli skisma: kaikkiaan 143 piispasta 37 tuki Elävää kirkkoa, 36 vastusti ja loput 70 jäivät odottavalle kannalle. Viranomaiset tukivat aluksi Elävää kirkkoa varsin avoimesti mutta jo vuonna 1924 he olivat kiinnostuneempia skisman lopettamisesta – koska Elävä kirkko ei lopultakaan onnistunut houkuttelemaan riittävästi ortodokseja puolelleen. Patriarkka Tihonin kuoltua huhtikuussa 1925 nimitettiin hänen sijaisekseen Krutitsyn metropoliitta Pjotr (Poljanski).


title: Elävä kirkko

text: Elävä kirkko, lähinnä Varhaisapostolisen neuvoston kannattajat, järjesti patriarkan tehtävien hoitaja Pjotrin vastustuksesta huolimatta Moskovassa 1.-10.10.1925 ns. kolmannen yleisvenäläisen kirkolliskokouksen.


title: Elävä kirkko

text: Sen kiinnostavimmaksi anniksi muodostui alustus "Ortodoksian nykytilasta": syytteet virkaatekevää patriarkkaa kohtaan ""syvän vihamielisestä suhtautumisesta uudistajia vastaan"" ja ""haaveet vanhan järjestelmän palauttamisesta"" kertoivat selvästi että Elävä kirkko pyrki selvääkin selvemmin lujittamaan valtaansa ja poistamaan valtiovallan epäilyjä ""vastavallankumouksellisuudestaan"".


title: Elävä kirkko

text: Toinen merkittävä asia oli rovasti P. Krasotinin katsaus Elävän kirkon uudistuksiin. Siinä pyrittiin ennen muuta puolustelemaan miksi rajun alun jälkeen oli ryhdytty varovaisemmiksi. Kokouksen päätöslauselmassa arvosteltiin varomattomia uudistuspyrkimyksiä sekä rajoitettiin naimisissa olevien henkilöiden vihkimistä piispaksi sekä pappien toista avioitumista. Samoin sekä vanha että uusi ajanlasku hyväksyttiin. Täten Elävä kirkko läheni entisestään patriarkan johtamaa kirkkoa.


title: Elävä kirkko

text: Elävä kirkko sai parhaan tilaisuutensa kun Karlovcin synodi marraskuussa 1925 tunnusti metropoliitta Pjotrin kirkon pääksi. Syyttämällä Pjotria karlovcilaisten työrukkaseksi Elävä kirkko sai valtiovallan suhtautumisen muuttumaan kriittisemmäksi: 15. marraskuuta ilmestyneen Izvestija -lehden pääkirjoituksessa vaadittiin Pjotria kumoamaan huhut ja ""tekemään kerta kaikkiaan lopun kirkkoa johtavien henkilöiden mustasotnialaisesta vehkeilystä"". Tilanteen selkeän pahenemisen vuoksi marraskuun lopuilla Pjotrin puheilla kävi Jekaterinburgin arkkipiispan Grigorin (Jatskovski) johtama ryhmä Tiihonin kirkkopolitiikan kannattajia pyytämässä Pjotria kumoamaan huhut vastavallankumouksellisesta toiminnasta ja kutsumaan koolle konsiilin pohtimaan kirkon tilannetta.


title: Elävä kirkko

text: Pjotr lupasi harkita asiaa – mutta lopulta katsoi parhaaksi joulukuun 1925 alussa erota tehtävistään. Sijaisikseen hän nimesi entisen Suomen arkkipiispan, Nižni-Novgorodin metropoliitta Sergij'n (synt. Ivan Stragorododski) ja varamiehiksi metropoliitta Mihailin (Jennakov) ja arkkipiispa Iosifin (Petrovyh).


title: Elävä kirkko

text: Valtiovalta pidätti Pjotrin 10.joulukuuta syytettynä vastavallankumouksellisesta vehkeilystä. 14.joulukuuta Sergij ilmoitti sähkeellä ottavansa vastaan johtotehtävät. Mutta ennen kuin hän kerkisi Moskovaan, panivat Tiihonin kannattajat toimeen ""vallankaappauksen"": em. arkkipiispa Grigorin johdolla kymmenen piispaa julistautui joulukuun lopussa Donskoin luostarissa pidetyssä piispainkokouksessa kirkon kollektiiviseksi johdoksi seuraavaan kirkolliskokoukseen asti.


title: Elävä kirkko

text: Sergij vastasi tähän kirjeellä jossa hän erotti kaanoneihin vedoten tämän väliaikaisen ylimmän kirkkoneuvoston ja uhkasi kirkollisilla rangaistustoimilla sen kanssa yhteydessä olevia. Neuvoston jäsenet kääntyivät Pjotrin puoleen joka kumosikin Sergij'n valtuudet ja siirsi ne Grigorin ryhmittymälle. Yhtenä syynä saattoi olla se että valtiovalta olikin jo ehtinyt rekisteröidä neuvoston ja antanut sille lupauksia oppilaitosten avaamisesta ja teologisen kirjallisuuden julkaisulupia.


title: Elävä kirkko

text: Maaliskuun 1926 alussa Sergij pidätettiin ja tuotiin Moskovaan. Koska hän oli ehtinyt neuvotella karlovcilaisten kanssa ja ehdottanut näille ongelman ratkaisua kaanonien pohjalta ja lopuksi esittänyt, että ""Jumala auttaisi heitä kantamaan maanpakolaisuuden ristiä ja varjelisi kaikista onnettomuuksista"" neuvostoviranomaiset syyttivät häntä vehkeilystä ""Valkokaartilaisten"" kanssa.


title: Elävä kirkko

text: Sergij neuvotteli Pjotrin kanssa ja varoitti että kollegiaalinen johtotapa saattaisi viedä samaan kuin Pietari Suuren aikana ja siitä saattaisi tulla valtiovallan vaikutuskanava. Pjotr tuli samaan tulokseen ja kumosikin päätöksensä: Grigorin ryhmän oikeudet peruttiin ja siirrettiin Sergij'lle. Maaliskuun lopussa tämä palautettiin Nižni-Novgorodiin jossa laskettiin vapaalle.


title: Elävä kirkko

text: Samaan aikaan levitettiin julkisesti ns. Solovetskin piispojen muistiota jonka oli laatinut ja allekirjoittanut ryhmä kyseiselle entiselle luostarisaarelle karkotettuja piispoja. Yksi kappale muistiota osoitettiin Sergij'lle. Muistiossa vakuutettiin sen allekirjoittajien ja heidän tukijoidensa uskollisuutta myös neuvostohallinnolle mutta vaadittiin virallista valtiotahoa lopettamaan kirkon painostaminen. Tämä muistio painotti Sergij'tä voimakkaammin kirkon ja valtion täyttä itsenäisyyttä.


title: Elävä kirkko

text: Sergij'n vapauttaminen johtui sopimuksesta jonka hän oli tehnyt valtiovallan kanssa: hän sai perustaa uuden Pyhän Synodin johon kuului seitsemän muuta piispaa, mm. tuleva patriarkka Aleksi. Sopimuksen hänen kanssaan neuvotteli valtiovaltaa edustanut Sisäasiain kansankomissariaatin (myöh. sisäministeriö) turvallisuusosaston uskontoasian osasto GPU:n johtaja Jevgeni Tutškov.


title: Elävä kirkko

text: Täten patriarkan kirkolla oli sekä kanonisen että maallisen lain edellyttämä hallinto, jonka myös virallinen valtiovalta tunnusti. Sergij'n ja koko synodin 29. heinäkuuta 1926 allekirjoittama julistus saattoi kirkon ja valtiovallan suhteet aivan uudelle pohjalle.


title: Elävä kirkko

text: Julistus merkitsi täyttä yhteistyötä: kirkolle osoitettua luottamusta ei käytettäisi valtiovallan vahingoksi, ja että ""Ortodoksit tunnustavat Neuvostoliiton maalliseksi isänmaakseen, jonka onni ja menestys ovat heidän onnensa ja menestyksensä sekä epäonni heidän epäonnensa."" Sergij tuomitsi myös sekä emigrantti- että neuvostopiispojen neuvostovastaiset toimenpiteet sanoen niiden vahingoittavan kirkon ja valtion suhteita. Samoin hän vaati emigranteilta ehdotonta kuuliaisuuden vakuutusta neuvostohallinnolle, uhaten että kieltäytyjät erotetaan Moskovan alaisesta papistosta.


title: Elävä kirkko

text:
Julistus herätti laajaa kohua ja arvostelua sekä emigranttien joukossa että Neuvostoliitossa. Izvestija kirjoitti 19.8. että julistuksen tarkoitus oli ilmeisesti
""viivyttää kansan ja kirkon täyttä välirikkoa"".


title: Elävä kirkko

text:
Erityisesti aiemmin valtiovallan kannalla ollut Leningradin Elävä kirkko sanoi Sergein pettäneet oikean uskon – minkä mielipiteen takana oli mitä selvimmin pelko oman vallan menetyksestä. Vastustus oli myös Sergij’n johtaman kirkon sisällä laajaa joskin hajanaista. Ne, jotka eivät hyväksyneet hänen pohjimmiltaan järkevää politiikkaansa, sanoutuivat hänestä irti muodostaen omia ryhmittymiään erityisesti Leningradin ja Jaroslavlin hiippakunnissa.
Toisinajattelijoiden johtajista olivat merkittävimmät metropoliitta Iosif ja jo aiemmin mainittu metropoliitta Agafangel. Muita vastustajia oli siellä täällä, mm. Kazanissa ja Ufassa. Täten kirkon piiriin tuli vanhauskoisuutta muistuttanut, aina 1930-luvulle asti vaikuttanut hajaannus jonka vaikutus oli vakavahko – vaikka Agafangel tekikin sovinnon Sergij’n kanssa jo toukokuussa 1928 ja Iosif seuraavana vuonna.


title: Elävä kirkko

text: Pieni osa hajaannuksen aikana syntyneistä ryhmistä palasi patriarkankirkon yhteyteen hiljaksiin sota-aikana ja sen jälkimainingeissa. Pienehkö ryhmä muodostui ns. katakombikirkoksi joka sinnitteli jollain tavoin aina neuvostovallan lopuille asti. Tämän maanalaisen kirkon tunnetuin kasvatti lienee vuonna 1990 murhattu isä Aleksander Men.


title: Elävä kirkko

text: Vuonna 1927 metropoliitta Sergij'stä tuli virkaatekevä eli "locum tenens" -patriarkka. Kirkon aseman vakauttaminen oli tärkein asia, koska se mahdollisti edes jonkinlaisen toiminnan – jota ehkä joskus aikanaan voitaisiin tehostaa, kuten lopulta kävikin. Eli kaikista tasaisen huonoista vaihtoehdoista valittiin se josta vahinko olisi selkeästi pienin: nyt yhteydet Konstantinopoliin alkoivat taas toimia, vapaat piispanvirat voitiin täyttää ja mikä tärkeintä, jumalanpalveluselämää ja pappien koulutusta sentään voitiin jatkaa.


title: Elävä kirkko

text: Omille teilleen eli Konstantinopolin alaisuuteen liittyneen Suomen kirkon Sergij päätti jättää toistaiseksi rauhaan; arkkipiispakaudeltaan hän muisti hyvin, kuinka itsepäisiä suomalaiset voivat olla - ja Neuvostoliitossakin hänellä oli liiankin kanssa huolia.


title: Elävä kirkko

text: Vuonna 1936 Stalin palautti papistolle äänioikeuden ja poisti muutkin kansalaisoikeuksien rajoitukset – koska tällöin alkaneen terrorin vuosina ei kirkon palvelijoiden pienehköstä joukosta olisi mitään poliittista harmia - pikemminkin päinvastoin: näin hän sai pienellä eleellä lavastettua propagandistisesti mahtavan näytteen näennäisestä suvaitsevaisuudesta.


title: Salonpää

text: Salonpää voi tarkoittaa ainakin seuraavia maantieteellisiä kohteita:


title: Salonpää (Oulu)

text:
Salonpää on Oulun kaupunginosa kaupungin lounaisosassa entisen Oulunsalon kunnan alueella. Kaupunginosa käsittää Oulunsalon niemen luoteisosat, ja meri ympäröi sitä kolmesta suunnasta: lounaassa on Liminganlahti, luoteessa Oulunsalon ja Hailuodon välinen salmi ja koillisessa Kempeleenlahti.
Kaupunginosa on saanut nimensä samannimisestä kylästä, joka sijaitsee Liminganlahden pohjoisrannalla. Se sijaitsee Oulunsalon kirkonkylän länsipuolella Varjakan ja Riutunkarin eteläpuolella, ja on kauimpana kirkonkylältä sijaitseva kylä. Asukkaista valtaosa on syntyperäisiä oulunsalolaisia. Kylällä on oma koulu sekä baari


title: Killing Zoe

text: Killing Zoe on vuonna 1994 rikoselokuva. Elokuvan on ohjannut Roger Avary ja pääosissa ovat Eric Stoltz ja Julie Delpy.


title: Killing Zoe

text: Elokuva kertoo Zedistä, joka matkustaa Yhdysvalloista Pariisiin tapaamaan vanhaa ystäväänsä Ericiä, heidän pitäisi ryöstää pankki ja Ericin "iskuryhmän" kanssa. Ericin iskuryhmä koostuu narkomaaneista ja sekopäistä joiden mukaan Zed myös lähtee. Ryöstöstä ei minkäänlaisia suunnittelmia, sillä Ericin mukaan homma on niin yksinkertaista ettei siihen sellaista tarvita. Porukka viettää illan huumeita ja alkoholia reilusti käyttäen ja heti aamutuimaan lähtevät ryöstämään pankkia. Huumehöyryissä sisään astuva porukkaa ei paljoakaan aseitaan säästele ja homma riistäytyy heti käsistä...


title: Aschwin Wildeboer

text: Aschwin Wildeboer Faber (s. 14. helmikuuta 1986 Sabadell, Espanja) on espanjalainen uimari, jonka vanhemmat ovat alankomaalaisia, mutta he muuttivat Espanjaan vuonna 1978. Hänen veljensä Olaf on myös uimari, joka on edustanut Espanjan lisäksi myös Alankomaita.


title: Aschwin Wildeboer

text: Ateenan olympialaisissa 2004 Wildeboer sijoittui 35:nneksi 100 metrin selkäuinnissa ja 29:nneksi 200 metrin selkäuinnissa. Pekingissä 2008 hän oli 100 metrin selkäuinnissa seitsemäs ajalla 53,51. Rooman MM-kilpailuissa 2009 hän sai pronssia 100 metrin selkäuinnissa ajalla 52,38. Lisäksi hän sijoittui neljänneksi 50 metrin ja viidenneksi 200 metrin selkäuinnissa. Dubain lyhyen radan MM-kilpailuissa 2010 hän sai hopeaa 50 metrin ja pronssia 100 metrin selkäuinnissa.


title: Aschwin Wildeboer

text:
Lyhyiden ratojen EM-kilpailuissa Debrecenissä 2007 Wildeboer sai pronssia 50 ja 200 metrin selkäuinnissa. Rijekassa 2008 hän sai kultaa 200 metrin selkäuinnissa sekä hopeaa 50 ja 100 metrin selkäuinnissa. Istanbulin EM-kilpailuissa 2009 hän oli kolmas 50 ja 100 metrin selkäuinnissa. Szczecinissä 2011 hän voitti 50 metrin selkäuinnin sekä oli toinen 100 ja 200 metrin selkäuinneissa.
Wildeboer teki Välimeren kisoissa 2009 100 metrin selkäuinnin maailmanennätyksen 52,38. Ennätys on sittemmin rikottu.


title: Voltin rautatieasema

text: Voltin rautatieasema () sijaitsee Pohjanmaan radan varrella Kauhavan Alahärmässä Voltin kylässä Etelä-Pohjanmaalla. Matkustajaliikenne asemalla päättyi 1980-luvun puolivälissä.


title: Voltin rautatieasema

text: Voltin kylä oli jo ennen rautatien rakentamista merkittävä liikenteen solmukohta; siellä yhtyivät Kortesjärven ja Vöyrin välinen maantie sekä Alahärmästä Uuteenkaarlepyyhyn kulkenut, Lapuanjoen suuntainen maantie. Voltin asemarakennus tehtiin arkkitehti Knut Nylanderin piirustusten mukaan saman kaltaiseksi kuin läheiset Härmän ja Jepuan asemat. Rakennukseen lisättiin poikkipääty vuonna 1908. Aseman ympärille muodostui 600 asukkaan taajama, josta taaja-asutus jatkuu nauhamaisena Alahärmän kirkonkylään saakka. Vielä 1960-luvulla Voltti oli kaupallisten palvelujen osalta monipuolisempi kuin kirkonkylä, mutta seuraavina vuosikymmeninä kirkonkylä kasvoi selkeästi Voltin ohi. Voltin asema muutettiin miehittämättömäksi rautatieliikennepaikaksi vuonna 1988, henkilöliikenne lopetettiin vuonna 1990 ja matkustajalaiturit purettiin vuonna 2008. Voltin asemarakennus on säilynyt ulkoasultaan varsin hyvin.


title: Dragon Ball Z – Maailman vahvin

text: Dragon Ball Z – Maailman vahvin on Dragon Ball Z -elokuva.


title: Dragon Ball Z – Maailman vahvin

text: Gohan ja Oolong ovat pohjoisilla jäätiköillä keräämässä kristallipalloja, seitsemää Dragon Ballia. Se, joka onnistuu löytämään kaikki seitsemän kristallipalloa, saa toiveensa toteutumaan. Joku kuitenkin ehtii ennen heitä. Yhdellä kristallipalloille tehdyllä toivomuksella syntyy uudelleen 50 vuotta sitten tuhottu tri Wheelo, joka on suuret aivot koneen sisällä. Tri Wheelon tarkoituksena on etsiä maailman vahvin mies ja ottaa hänen ruumiinsa itselleen.


title: Jamnagar

text: Jāmnagar () on kaupunki Intiassa Gujaratin osavaltiossa, vuonomaisen Kutchinlahden etelärannikolla. Vuonna 2001 sen väkiluvuksi laskettiin 447 734; vuoteen 2007 mennessä kaupungin arvioitiin kasvaneen 515 224 asukkaan kaupungiksi. Kaupungissa on tärkeitä öljynjalostamoja ja suuri satama.


title: Jamnagar

text: Jamnagar oli aikoinaan oma ruhtinaskuntansa, jonka perusti Jam Rawal vuonna 1535. Kaupungin nimi oli aluksi Nawanagar, mutta sen nimeksi muutettiin Jamnagar sitä hallinneen Jam-suvun mukaan.


title: Jamnagar

text: Jamnagarin tunnetuimpia nähtävyyksiä ovat marmoriset jainalaistemppelit, jotka on rakennettu vuosina 1574–1622. Lähistöllä on myös Intian ainoa merellä sijaitseva luonnonsuojelualue Pirotan saarta ympäröivillä koralliriutoilla.


title: Bhisho

text: Bhisho (aikaisemmin Bisho, xhosaa, ) on Etelä-Afrikan Itä-Kap -provinssin pääkaupunki. Apartheidin aikana se toimi nimellisesti itsenäisen Ciskein bantustanin pääkaupunkina. Se on saanut nimensä kaupungin läpi virtaavalta samannimiseltä joelta.


title: Bhisho

text: Kaupunki tuli tunnetuksi siellä 7. syyskuuta 1992 tapahtuneesta Bishon verilöylystä. Tuolloin 70 000 ANC:n kannattajaa marssi kohti kaupunkia vaatien alueen johtajan Oupa Gqozon eroa. Joukon lähestyessä Gqozan joukot avasivat tulen väkijoukkoon tappaen 29 ja haavoittaen yli kahtasataa ihmistä.


title: B. Alvin Drew

text: Benjamin Alvin Drew (s. 5. marraskuuta 1962) on yhdysvaltalainen ilmavoimien upseeri ja astronautti. Hän on syntynyt Washington DC:ssä. Hän on naimaton.


title: B. Alvin Drew

text: Vuonna 1984 Drew suoritti kaksi alemman tason korkeakoulututkintoa Yhdysvaltain ilmavoimien akatemiassa (United States Air Force Academy) pääaineinaan fysiikka ja avaruustekniikka sekä ylemmän tutkinnon Embryn—Riddlen ilmailuyliopistossa pääaineenaan ilmailutiede.


title: B. Alvin Drew

text: Drew valmistui Yhdysvaltain ilmavoimien akatemiasta vänrikiksi vuonna 1984. Hänen koulutettiin helikopterilentäjäksi, ja hän on lentänyt muun muassa Black Hawk -helikopteria Persianlahden sodassa. Hän valmistui testilentäjäksi vuonna 1994 ja on lentänyt 3000 lentotuntia 30 eri konetyypillä. Nykyiseltä sotilasarvoltaan Drew on ilmavoimien eversti. Hänelle on myönnetty useita kunniamerkkejä ansioistaan muun muassa Persianlahden sodassa.


title: B. Alvin Drew

text: Drew valittiin astronauttikoulutukseen vuonna 2000. Hän on työskennellyt erilaisissa teknillisissä tehtävissä. Ensilentonsa Drew suoritti Endeavour-avaruussukkulalla (STS-118) tehtäväspesialistina (päälentäjä). Alun perin miehistöön sijoitettu Clayton Anderson määrättiin edellisellä lennolla korvaamaan Kansainvälisellä avaruusasemalla Maahan palannut astronautti Sunita Williams. Drew osallistui myös lennolle STS-133.


title: Voltti (kylä)

text: Voltti on kylä Kauhavan kaupungissa Etelä-Pohjanmaalla, entisen Alahärmän kunnan alueella. Kylä sijaitsee Lapuanjoen ja valtatie 19:n varrella.